title: Marc Albrighton

text: Albrighton aloitti uransa kotipaikkakuntansa Mile Oak Monarchesissa ennen kuin hänet pyydettiin Aston Villan paikalliskilpailijan West Bromwich Albionin harjoituksiin. Häntä ei kuitenkaan otettu joukkueeseen mukaan ja hän siirtyi Aston Villaan 8-vuotiaana.


title: Marc Albrighton

text: Alle 18-vuotiaiden ja reservijoukkueiden jälkeen hän pelasi ensimmäisen aikuisten ottelunsa heinäkuussa 2008 vaihtopelaajana. UEFA Cupissa Albrighton nähtiin ensimmäisen kerran helmikuussa 2009 TsSKA Moskovaa vastaan.


title: Marc Albrighton

text: Valioliigassa Albrighton pelasi ensimmäisen ottelunsa kauden 2009–2010 ensimmäisenä pelipäivänä Wigan Athleticia vastaan. Hän tuli kentälle vaihdosta ja pelasi 22 minuuttia. Hän edusti Aston Villaa kauden 2009–2010 aikana yhteensä kolmessa Valioliigan ottelussa sekä yksittäisissä otteluissa sekä FA Cupissa että Liigacupissa. Suuren osan kaudesta hän jatkoi vielä seuran reservijoukkueessa.


title: Marc Albrighton

text: Kausina 2010–2011 ja 2011–2012 Albrighton sai paljon peliaikaa Aston Villan edustusjoukkueessa. Hän pelasi ensiksi mainitulla 29 valioliigaottelua, 20:ssä avauskokoonpanossa, ja teki yhden kauden maaliennätyksekseen viisi maalia. Jälkimmäisellä hän pelasi 26 valioliigaottelua, 15:ssä avauskokoonpanossa, ja teki kaksi maalia.


title: Marc Albrighton

text: Kaudella 2012–2013 Albrightonia vaivasivat loukkaantumiset. Ennen kauden alkua hän sai jalkapöydänluun murtuman, joka piti hänet sivussa syyskuun loppuun, ja tammikuussa hän sai jalkamurtuman, joka piti hänet sivussa koko loppukauden. Kaudella 2013–2014 Albrighton pelasi ensimmäisen valioliigaottelunsa vasta marraskuun lopussa. Kauden alkupuolella hän toipui ensin kurkkuleikkauksesta ja pelasi sitten muutaman ottelun lainasopimuksella mestaruussarjaseura Wigan Athleticissa.


title: Marc Albrighton

text: Albrighton pelasi Aston Villan edustusjoukkueessa yhteensä 101 ottelua, joista 86 Valioliigassa. Seura ei uusinut hänen sopimustaan vuonna 2014, joten hänestä tuli vapaa pelaaja.


title: Marc Albrighton

text: Toukokuussa 2014 Albrighton allekirjoitti nelivuotisen sopimuksen Valioliigan nousijajoukkue Leicester Cityn kanssa. Hän pelasi vain yhdeksässä valioliigaottelussa ennen huhtikuun 2015 alkua, mutta tämän jälkeen hän pelasi kauden kaikki viimeiset yhdeksän ottelua, joista Leicester voitti seitsemän. Kaudella 2015–2016 hän pelasi Leicesterin kaikki 38 valioliigaottelua, näistä 34 avauskokoonpanossa, seuran voittaessa liigamestaruuden.


title: Marc Albrighton

text: Huhtikuussa 2009 Albrighton debytoi Englannin alle 20-vuotiaiden maajoukkueessa ja syyskuussa 2010 alle 21-vuotiaissa.


title: Marc Albrighton

text: Albrighton on ollut suuri Aston Villan kannattaja pienestä asti. Hän on nimennyt David Ginolan ja Benito Carbonen idoleikseen.


title: Vapauden muistomerkki

text: Vapauden muistomerkki (, puhekielessä "Milda") sijaitsee Riiassa Latviassa. Riian vanhassakaupungissa sijaitseva muistomerkki kunnioittaa Latvian vapaussodan (1918–1920) kaatuneita. Se pystytettiin vuonna 1935. 42 metriä korkea muistomerkki on tehty graniitista, travertiinistä ja kuparista, ja se toimii usein julkisten kokoontumisten ja virallisten tilaisuuksien keskipisteenä Riiassa.


title: Vapauden muistomerkki

text: Veistokset ja korkokuvat muistomerkissä kuvaavat Latvian kulttuuria ja historiaa. Muistomerkin yläosassa on vapaudenjumalatar Milda, joka pitelee päänsä yläpuolella kolmea tähteä, jotka puolestaan kuvaavat Latvian eri alueita (Kurzeme, Vidzeme ja Latgale).


title: Robert V. Miller

text: Robert V. Miller ("alias "kreivi" Victor Lustig, alias Robert Duval", 4. tammikuuta 1890 Hostinné, Böömi (nyk. Tšekin tasavalta) – 11. maaliskuuta 1947 Springfield, Missouri, Yhdysvallat) oli tšekkiläissyntyinen huijari, jonka onnistui muun muassa myydä Eiffel-torni romuraudaksi.


title: Robert V. Miller

text: Miller syntyi pienessä böömiläisessä Hostinnén kylässä vuonna 1890, jossa hänen isänsä toimi kylän pormestarina. Kepposia ja pikkuhuijauksia harrastanut Miller lähetettiin 1909 Pariisiin opiskelemaan. Sulavakäytöksinen ja loistavat puhelahjat omaava Miller oli kuitenkin kiinnostuneempi helpon rahan tekemisestä ja paikalliset peliluolat tarjosivatkin hyvät puitteet hänen alkavalle huijaustoiminnalleen.


title: Robert V. Miller

text: Ranskan poliisin päästyä ensimmäisen maailmansodan jälkeen hänen jäljilleen Miller päätti jättää Euroopan taakseen ja suuntasi Amerikkaan. Eri puolilla maata toiminut Robert kunnostautui rahanväärennösten, petosten ja suoranaisten huijausten saralla. Useat hänen uhreistaan eivät maineen menetyksen uhalla uskaltaneet jättää rikosilmoitusta. Miller jäikin kiinni lukuisia kertoja, mutta onnistui puhumaan itsensä vapaaksi.


title: Robert V. Miller

text: Ranskan hallitus oli vuonna 1925 aikeissa romuttaa Eiffel-tornin, sillä sen tarvitsemat huollot alkoivat tulla liian kalliiksi, ja pelkästään tornin pitäminen maalattuna oli kallista. Eiffel-torni oli rakennettu varta vasten Pariisin vuoden 1889 maailmannäyttelyyn, eikä sen ollut alun perin tarkoitus olla pysyvä. Miller käytti tilaisuutta hyväkseen ja lähetti väärennettyjä kirjeitä viidelle johtavalle romukauppiaalle esiintyen posti- ja lennätinhallituksen ministerinä, ja tarjosi heille tornin romutusurakkaa. Tavattuaan liikemiehet Hôtel de Crillonissa, Miller valitsi huijauksen kohteeksi "André Poisson" nimisen romukauppiaan, jolla oli halu päästä Pariisin seurapiireihin. Kuultuaan tarjouksensa hyväksytyn Poisson tuli kuitenkin epäluuloiseksi. Miller järjesti apulaisensa Collinsin avulla toisen tapaamisen ja onnistui vakuuttamaan tämän esittämällä korruptoitunutta virkamiestä. Muutama päivä myöhemmin Poisson lähetti šekkinsä, jonka jälkeen Miller pakeni apulaisensa Collinsin kanssa Wieniin. Poisson ei kehdannut ilmoittaa rikoksesta poliisille. Miller palasi Pariisiin noin kuukausi myöhemmin aikeissaan myydä torni uudelleen eri henkilöille. Tällä kertaa uhri kuitenkin kertoi asiasta poliisille ennen kauppojen sulkemista. Miller ja Collins ehtivät paeta virkavallalta.


title: Robert V. Miller

text: Miller onnistui huijaamaan amerikkalaista gangsteria Al Caponea uskottelemalla hänelle suunnittelevansa huijausta Wall Streetillä. Miller sai Caponen sijoittamaan suunnitelmaansa 50 000 $ ja sai häneltä kaksi kuukautta aikaa tuoda voitot takaisin. Miller palasi New Yorkiin rahojen kanssa ja laittoi ne kassakaappiin aikarajan umpeutumiseen saakka. Kun kaksi kuukautta oli kulunut, hän palasi Caponen luokse esittäen, ettei suunnitelma ollut onnistunut, ja että hän maksaisi lainarahat takaisin omista rahoistaan. Capone vaikuttui Millerin "rehellisyydestä" ja maksoi tälle 5 000 $.


title: Robert V. Miller

text: Miller suoritti useita muita huijauksia, ja FBI:llä oli 1930-luvulla runsaasti tietoa hänen toimistaan. Hän oli kuitenkin tuohon asti onnistunut välttymään tuomiolta, sillä hänen uhrinsa eivät kehdanneet todistaa häntä vastaan oikeudessa. 10. maaliskuuta 1935 FBI pidätti Millerin väärän rahan levittämisestä, ja hänet lukittiin Manhattanin erityislaitokseen, josta hänen onnistui kuitenkin paeta lakanoista tekemänsä köyden avulla. Miller jäi kolme kuukautta myöhemmin kiinni Pittsburghissa, ja hänet tuomittiin 20 vuodeksi vankeuteen.


title: Robert V. Miller

text: Miller istui 11 vuotta tuomiostaan Alcatrazin vankilassa Kaliforniassa, jonne myös Al Capone oli joutunut vuonna 1931 verokavalluksen vuoksi. Robert Miller kuoli vuonna 1947 keuhkokuumeeseen Springfieldin vankilasairaalassa Missourissa.


title: Bumthang

text:
Bumthang on yksi Bhutanin 20 piirikunnasta (dzongkhag). Se muodustuu neljästä laaksosta, joissa on monia ikivanhoja temppeleitä ja buddhalaisten pyhimysten syntymäpaikkoja. Bhutanin kuningassuvun esi-isä Pema Lingpa syntyi Bumthangissa.
Maaston korkeus on 2500–4000 metriä merenpinnasta. Tyypillisiä viljelykasveja ovat perunat, ohra, vehnä ja tattari.


title: Bumthang

text: Bumthangin piirikunnan pinta-ala on 2 611 neliökilometriä, ja sen pääkaupunki on Jakar. Vuonna 2010 piirikunnassa oli 17 500 asukasta.


title: The Walking Dead

text: The Walking Dead on yhdysvaltalainen televisiosarja, joka perustuu Robert Kirkmanin luomaan samannimiseen sarjakuvaan. Siinä joukko ihmisiä on selvinnyt zombiepidemialta ja etsii turvapaikkaa zombien valtaamasta maailmasta. Pääosassa on apulaissheriffi Rick Grimes (Andrew Lincoln), joka herää sairaalasta ja huomaa zombien hallitsevan maailmaa. Hän lähtee etsimään perhettään ja tapaa muita selviytyjiä matkan varrella.


title: The Walking Dead

text: Sarjaa alettiin esittää Yhdysvalloissa AMC-kanavalla 31. lokakuuta 2010. Se sai hyvän vastaanoton ja sarjaa jatkettiin toiselle tuotantokaudelle, joka alkoi 16. lokakuuta 2011. Kolmas tuotantokausi alkoi Yhdysvalloissa 14. lokakuuta 2012 ja neljäs kausi 13. lokakuuta 2013. Viides tuotantokausi alkoi Yhdysvalloissa 12. lokakuuta 2014 ja Suomessa 13. lokakuuta 2014. Kuudes tuotantokausi alkoi Yhdysvalloissa 12. lokakuuta 2015 ja Suomessa päivää myöhemmin. Sarjan seitsemäs tuotantokausi alkoi Yhdysvalloissa 23. lokakuuta 2016. Kahdeksas tuotantokausi alkoi Yhdysvalloissa 22. lokakuuta 2017. AMC on ilmoittanut, että sarjasta on tilattu yhdeksäs kausi, jonka esittäminen alkoi seitsemäs lokakuuta vuonna 2018.


title: The Walking Dead

text: Arvostelijat ovat ottaneet sarjan hyvin vastaan ja se on ansainnut useita ehdokkuuksia, kuten Golden Globe -ehdokkuuden parhaasta draamasarjasta. Vuonna 2011 sarja sai Emmy-palkinnon maskeerauksesta.


title: The Walking Dead

text: "The Walking Deadin" sisarsarjaa "Fear the Walking Dead" alettiin esittää AMC:lla elokuussa 2015.


title: The Walking Dead

text: "The Walking Dead" kertoo pienestä ryhmästä ihmisiä, jotka ovat selvinneet hengissä zombiepidemiasta. Suurin osa sarjan ensimmäisestä kaudesta sijoittuu Atlantan metropolialueelle ja loput kaudet Pohjois-Georgiaa ympäröivälle maaseudulle.


title: The Walking Dead

text: Elonjääneet etsivät turvapaikkaa zombeilta (”kulkijoilta”), jotka yrittävät syödä kaikki elävät olennot. Sarjan keskeisessä osassa ovat ryhmän ongelmat ja heidän selviytymisensä uudessa maailmantilanteessa. Ryhmän johtaja on Rick Grimes, joka toimi kotikaupunkinsa apulaissheriffinä ennen zombiepidemian puhkeamista.


title: The Walking Dead

text: Sarjakuvan luonut Robert Kirkman kertoi harkinneensa "Walking Dead" -televisiosarjaa, mutta ei koskaan aktiivisesti pyrkinyt siihen. Omien sanojensa mukaan hänellä ei ollut mitään uusia sovituksia vastaan, toisin kuin joillain tekijöillä. Kun Frank Darabont ilmaisi kiinnostuksensa sovittaa sarjakuvasta televisiosarja, Kirkman kertoi olleensa äärimmäisen imarreltu. Hänen mukaansa Darabont välitti alkuperäisestä lähdemateriaalista ja hän itse sai vaikuttaa televisiosarjan sovitukseen niin paljon kuin halusi. Kirkman ei ikinä voinut kuvitella kaiken menevän niin hyvin. Hänen mielestään se kaikki oli Darabontin ansiota.


title: The Walking Dead

text: Darabont itse oli ollut zombi-tyylilajin fani nähtyään George A. Romeron vuoden 1968 elokuvan "Night of the Living Dead" ollessaan neljätoistavuotias. Hän kertoi rakastaneensa sitä välittömästi. Darabont muistelee kävelleensä sarjakuvakauppaan Burbankissa ja nähneensä "The Walking Deadin" hyllyllä vuonna 2005. Koska hän oli aina ollut kyseisen tyylilajin fani, hän osti lehden, luki sen ja ryhtyi heti haalimaan sen oikeuksia, sillä hänen mielestään siitä tulisi upea televisiosarja. Hän rakasti ajatusta laajennetusta, jatkuvasta ja dramaattisesta kerronnasta, joka sijoittuisi keskelle zombiepidemiaa.


title: The Walking Dead

text: Darabontin alkuperäinen käsikirjoitus sarjan aloitusjaksoon jaettiin kahtia ja sitä kaunisteltiin, ja näin siitä tehtiin kaksi jaksoa. He hidastivat sarjan kerrontaa ja syventyivät henkilöhahmoihin enemmän.


title: The Walking Dead

text: Kirjoittaakseen tuotantokauden loput jaksot Darabont palkkasi Charles H. Egleen, Adam Fierron ja Glen Mazzaran, joiden kanssa hän oli työskennellyt aiemminkin. Myös Jack LoGiudice liittyi käsikirjoittajatiimiin. Hän ja Kirkman toimivat myös sarjan tuottajina.


title: The Walking Dead

text: Aloitusjakson keskeiset kuvaukset alkoivat 15. toukokuuta 2010, ja seuraavien viiden jakson kuvaukset alkoivat muutamaa viikkoa myöhemmin 2. kesäkuuta. Ensimmäinen tuotantokausi kuvattiin Atlantassa, jonne myös tarina pääasiassa sijoittuu.


title: The Walking Dead

text: Arvostelijat ylistivät sarjan ensimmäistä tuotantokautta. Tuotantokauden keskiarvo Metacritic-verkkosivustolla on 82/100. "TV Guiden" Matt Roush luonnehti sarjaa karuksi kuvaukseksi ja ylisti sitä visuaalisesti upeaksi. "Slant Magazinen" Simon Abrams antoi tuotantokaudella kolme ja puoli tähteä neljästä.


title: The Walking Dead

text: Sarjan aloitusjakso eli pilottijakso palkittiin parhaan maskeerauksen Emmy-palkinnolla vuonna 2011, ja se oli ehdolla myös parhaasta äänityksestä ja parhaista visuaalisista erikoistehosteista. Sarja oli ehdolla parhaaksi draamasarjaksi vuoden 2011 Golden Globe -palkintogaalassa, mutta palkinnon voitti lopulta "Boardwalk Empire". Sarja sai myös parhaan uuden sarjan Writers Guild of America -ehdokkuuden vuonna 2011.


title: The Walking Dead

text: Yhdysvaltain elokuva-akatemia laatii vuosittain listan parhaista televisio-ohjelmista. "The Walking Dead" oli ehdolla listalle vuoden 2010 parhaista ohjelmista. Vuoden 2011 Saturn-palkintogaalassa sarja ansaitsi kuusi ehdokkuutta: paras televisioesitys, paras miespääosa (Andrew Lincoln), paras naispääosa (Sarah Wayne Callies), paras miessivuosa (Steven Yeun), paras naissivuosa (Laurie Holden) ja paras vieraileva tähti (Noah Emmerich). Sarja oli ehdolla myös parhaaksi draamasarjaksi Critics' Choice Television Award -gaalassa vuonna 2011.


title: The Walking Dead

text: Sarjan toinen tuotantokausi sai kolme ehdokkuutta Emmy-gaalassa:, paras maskeeraus televisiosarjassa, minisarjassa, TV-elokuvassa tai erikoisjaksossa, paras äänieditointi ja parhaat visuaaliset erikoistehosteet minisarjassa, TV-elokuvassa tai erikoisjaksossa. Sarja voitti myös Saturn-palkinnon parhaasta televisioesityksestä.


title: Nathan Baker

text: Nathan Luke Baker (s. 23. huhtikuuta 1991) on englantilainen jalkapalloilija, joka pelasi yli sata liigaottelua Aston Villassa keskuspuolustajana. Vuonna 2017 hän siirtyi Bristol Cityyn.


title: Nathan Baker

text: Baker allekirjoitti Villa-sopimuksen 13-vuotiaana ja debytoi akatemiassa vuonna 2007. Hän oli Villan puolustuksen kulmakivi yhdessä Ciaran Clarkin kanssa kaudella 2007–2008. Hän teki yhden maalin 23. esiintymisessä akatemian joukkueessa sinä kautena, ja 2 maalia 7. pelissä reservijoukkueelle.


title: Nathan Baker

text: Puolustaja pääsi edustusjoukkueeseen kesällä 2008. Baker kuitenkin istui suurimman osan ajastaan penkillä, mutta loppuvuodesta 2008 hän sai numeron 48.


title: Nathan Baker

text: Lokakuussa 2009 Baker allekirjoitti kuukauden mittaisen lainasopimuksen Eric Lichajin kanssa Lincoln Citylle. Lincoln City pidensi Bakerin lainaa 2009–2010 loppuun saakka.


title: Survivor Series (2010)

text: Survivor Series (2010) on tuleva showpaini pay-per-view (PPV) tapahtuma, minkä tuottaa World Wrestling Entertainment (WWE), ja se järjestetään 21. marraskuuta, 2010 American Airlines Arenalla Miamissa, Floridassa. Tapahtuma tulee olemaan 24. vuosittainen Survivor Series -tapahtuma.


title: Survivor Series (2010)

text: Vuoden 2009 Survivor Series -tapahtuma piti olla viimeinen, kun lehdistä tilaisuudessa helmikuussa 2010, WWE:n johtaja, Vince McMahon ilmoitti uudistaa marraskuun PPV:n ja muutta sen nimen. Kesäkuussa 2010, nimi otettiin takaisin käyttöön ja WWE aloitti lippujen myynnin tapahtumaan.


title: Survivor Series (2010)

text: Pääfeudi RAW brändistä on Nexusin johtajan, Wade Barrettin ja WWE mestarin Randy Ortonin välillä mestaruudesta, missä Nexusin jäsen, John Cena on spesiaali tuomarina. Hell in a Cell -tapahtumassa, kaksi kuukautta sitten, John Cena hävisi matsissa Wade Barrettille ja joutui liittymään Nexukseen ja tottelemaan Barrettin käskyjä tai muuten hänet erotettaisiin. Cena auttoi Barrettia voittamaan #1 haastajuuden WWE -mestaruuteen battle royalissa. Bragging Rightsissa, edellisessä PPV:ssä, Barrett kohtasi Ortonin WWE -mestaruusottelussa, minkä stipulaationa oli; jos Barrett voittaa ottelun Cena saa jäädä WWE:hen, mutta jos Barrett häviää Cena erotettaisiin WWE:stä. Matsin aikana, Cena sekaantui matsiin ja iski Barrettille Attitude Adjustmentin ja Barrett voitti diskauksella matsin, mutta ei saanut titteliä, koska mestaruudet vaihda käsiä, jos tulee diskatuksi singles matsissa. Seuraavan illan RAW'ssa, Cena voitti Ortonin diskauksella, minkä ansiosta Barrett sai päättää spesiaali tuomariksi heidän väliseen otteluun Cenan. Barrett lisäsi stipulaation matsiin; jos hän ei voita mestaruutta Cena erotetaan, mutta jos hän voittaa Cena vapautuu Nexuksesta. 8. marraskuuta RAW'ssa, toimitusjohtaja lisäsi matsiin stipulaation, että matsin voi voittaa vain selätyksellä tai luovutuksella, eikä Nexus saisi sekaantua otteluun.


title: Survivor Series (2010)

text: Pääfeudi SmackDown brändistä on Edgen ja mestarin, Kanen välillä World Heavyweight -mestaruudesta. Kanen voitettua hänen veljensä The Undertakerin Bragging Rightsissa Buried Alive matsissa kolmen kuukauden sodan jälkeen, Alberto Del Rio, Rey Mysterio ja Edge sekaantuivat Kanen järjestämiin hautajaisiin. Myöhemmin illalla, kolme kohtasivat Triple Threat ottelussa, minkä voittaja nimetään uudeksi #1 haastajaksi. Edge voitti matsin ja hän ansaitsi matsin Kanea vastaan World Heavyweight -mestaruudesta.


title: Chukha

text: Chukha on yksi Bhutanin 20 piirikunnasta (dzongkhag). Se sijaitsee maan länsiosassa, ja ainoa tieyhteys Intiaan kulkee sen läpi. Piirikunnassa on suuria vesivoimaloita. Vuosina 2002–2006 Chukhan vesivoimala tuotti 30 % maan vientituloista.


title: Chukha

text: Chukhan piirikunnan pinta-ala on 1 728 neliökilometriä, ja sen pääkaupunki on Chukha. Vuonna 2010 piirikunnassa oli 81 400 asukasta.


Evankelis-luterilainen vapaakirkko Tanskassa (tanskaksi: "Den evangelisk-lutherske Frikirke i Danmark") on evankelis-luterilainen vapaakirkko Tanskassa. Kirkon jäsenmäärä on noin 140 henkeä. Se on jäsenenä Kansainvälisessä luterilaisessa neuvostossa.


title: Evankelis-luterilainen vapaakirkko Tanskassa

text: Vapaakirkon ensimmäinen seurakunta perustettiin vuonna 1855 Kööpenhaminassa muutama vuosi sen jälkeen kun Tanskassa oli annettu uskonnonvapaus. Seurakunnan perusti pastori N. P. Grunnet. Perustajien mielestä tuolloin oli alkanut sekularisaatio Tanskan kansankirkossa. Seurakunnan nimeksi tuli "Kööpenhaminan Vapaa Ev.-Lut. Seurakunta". Vuoteen 1863 mennessä kirkolla oli jo 10 seurakuntaa ja noin 2000 jäsentä. Näitten hoidossa Grunnet turvautui maallikkosaarnaajiin.


text: Bornholmissa oli suuri joukko ihmisiä liittynyt sinne perustettuun tunnustukselliseen seurakuntaan pastori Tandbergin kera. Seurakuntaa johti maallikkosaarnaaja Christian Möller. Tandberg osoittautui opiltaan epäluterilaiseksi ja hän lähti Amerikkaan. Näitten välienselvittelyjen seurauksena Möller erosi kannattajineen Grunnetin johtamasta kirkosta ja perusti oman yhdistyksen liittyen myöhemmin takaisin kansankirkkoon. Grunnetin johtamissa seurakunnissa oli vuonna 1890 enää noin 840 jäsentä. Myös muut maallikkosaarnaajat tulivat tyytymättömiksi ja heidän mukanaan suurin osa jäljellejääneistä jäsenistä erosi vuonna 1895 Grunnetista ja perusti oman vapaakirkon.


text: 1800-luvun lopussa syntyivät seurakunnat Kööpenhaminan lisäksi Sjællandiin, Langelandiin, Fyniin, Bornholmiin ja Jyllantiin. 1900-luku on ollut kirkolle nousua sekä laskua. Seurakunnista nuorin on Århusissa, jonne se perustettiin vuonna 1984. Nykyään seurakuntia on neljä:


title: Epolettilepakko

text: Epolettilepakko ("Epomophorus wahlbergi") on elinvoimainen hedelmälepakkolaji. Nimensä epolettilepakko saa lajin urosten olkapäillä olevista karvatupsuista, eli "epoleteista". Olkakarvatupsujen koko ja tummuus määrittelevät uroksen aseman yhteisössä. Lajia esiintyy Afrikassa. Nisäkäsnimistötoimikunta ehdotti lajille uutta nimeä "epolettihekko".


title: Epolettilepakko

text: Päivisin epolettilepakot oleskelevat puissa, ja öisin ne lähtevät keräämään ravintoa. Niille kelpaavat muun muassa hedelmät, puiden kukintojen mesi ja siitepöly.


title: Epolettilepakko

text: Epolettilepakoiden naaraat ovat uroksia pienempiä. Lajin edustajien ruumiin pituus on noin 15 cm ja paino 100 g. Niiden kyynärvarren pituus on noin 8,4 cm ja siipien leveys 50 cm.


title: Isohiirenhäntälepakko

text: Isohiirenhäntälepakko ("Rhinopoma microphyllum") on yksi kolmesta hiirenhäntälepakoiden heimoon kuuluvasta lepakkolajista. Nisäkäsnimistötoimikunta on ehdottanut, että lajin suomenkieliseksi nimeksi vaihdettaisiin ”isohäntälepakko”.


title: Isohiirenhäntälepakko

text: Lajia esiintyy Afrikassa Marokosta Nigeriaan ja Sudaniin. Lisäksi se on levinnyt myös idemmäksi Thaimaahan asti. Isohiirenhäntälepakot oleskelevat muun muassa vanhoissa rakennuksissa, luolissa, tunneleissa ja kaivoissa. Lepakot viihtyvät sekä yksinään että isoissa yhdyskunnissa.


title: Isohiirenhäntälepakko

text: Hiirenhäntälepakoiden karvoitus on harmaanruskea. Lajille tyypillistä on litteä ja laiha ruumiinrakenne ja huomattavan pitkä (5–7,8 cm), hiiren häntää muistuttava häntä. Isohiirenhäntälepakon nenä näyttää siankärsältä. Ruumiin pituus on 6–8,4 cm, kyynärvarsi on 6,2–7,3 cm ja paino on 10–20 g.


title: Isohiirenhäntälepakko

text: Hiirenhäntälepakko kykenee kiipeämään pystysuoria seiniä pitkin nopeasti ylös ja mahtuu kulkemaan kapeista raoista.


title: Pahaputki

text: Pahaputki eli liejupahaputki ("Oenanthe aquatica", myös "O. phellandrium") on kaksivuotinen, Euraasiassa kasvava myrkyllinen ranta- ja vesikasvi. Suomessa laji on rauhoitettu Ahvenanmaalla.


title: Pahaputki

text: Pahaputki kasvaa vesirajan yläpuolella 30–60 cm pitkäksi, vedessä kasvavien yksilöiden pituus voi olla jopa 150 cm. Ontto ja uurtenen varsi on paksutyvinen, juurehtiva ja hyvin haarova. Lehti on kolmiomainen ja kolme kertaa parilehdykkäinen. Kasvin uposlehdyköitten liuskat ovat hyvin kapeita ja pitkiä. Ilmalehtien lehdykät ovat 2 cm pitkiä ja puikeita, ja lehdyköiden liuskat ovat 1–2 mm leveitä ja lyhyitä. Valkoiset kukat ovat varren ja haarojen latvoissa kertosarjoissa. Kukinnon pääsarja on suojukseton, pikkusarjojen suojuksen lehdet ovat otamaisia. Verholehdet ovat suippokärkisiä ja pysyviä. Pahaputki kukkii Suomessa heinä-elokuussa. Kasvin hedelmä on 3,5–4 mm pitkä, leveän sukkulamainen tai munanmuotoinen, leveäharjuinen ja usein käyrä. Pahaputki voi levitä myös kasvullisesti varren tyveen kehittyvistä rönsyistä.


title: Pahaputki

text: Pahaputki muistuttaa jonkin verran koiranputkea ("Anthriscus sylvestris") ja luhtasuoputkea ("Peucedanum palustre").


title: Pahaputki

text: Pahaputkea kasvaa lähes koko Euroopassa pohjoisia ja aivan eteläisimpiä osia lukuun ottamatta. Levinneisyysalue ulottuu itäänpäin Keski-Aasiaan saakka. Fennoskandiassa lajia tavataan yleisenä Tanskassa ja Etelä- ja Keski-Ruotsissa. Norjassa ja Suomessa se on harvinaisempi. Suomessa pahaputkea tavataan kahdella alueella: Ahvenanmaalla ja sekä Pohjanlahden rannikkoalueella Varsinais-Suomen pohjoislaidalta Pohjois-Satakuntaan. Ahvenanmaalla pahaputki on uhanalainen, harvinainen laji. Manner-Suomessa se sen sijaan on paikoitellen hyvinkin runsas. Pääesiintymisalue on Porin ja Merikarvian jokisuissa. Lajista tunnetaan myös yksi vanha löytö Etelä-Hämeestä Janakkalasta.


title: Pahaputki

text: Pahaputki kasvaa matalassa vedessä rehevissä järvissä ja merenlahtien jokisuistoissa, tulvaniittyjen lammikoissa ja tervaleppäkorvissa. Kasvupaikat ovat lieju- ja savipohjaisia.


title: Pahaputki

text: Pahaputken maanalaista osaa, "pahajuurta" on käytetty ennen kuumetautien hoitamiseen.


title: Gøsta Esping-Andersen

text: Gøsta Esping-Andersen (s. 1947) on tanskalainen sosiologi. Esping-Andersen on perehtynyt hyvinvointivaltioon ja sen asemaan kapitalistisissa talouksissa. Esping-Andersen toimii professorina Pompeu Fabra yliopistossa Barcelonassa, Espanjassa.


title: Gøsta Esping-Andersen

text: Esping-Andersen tunnetaan parhaiten teoksestaan "The Three Worlds of Welfare Capitalism" (1990), jossa hän jakoi maailman erilaiset hyvinvointivaltiot kolmeen eri regiimiin. Esping-Andersenin jaottelussa hyvinvointivaltiot ovat joko liberaaleja (esimerkiksi Yhdysvallat), sosiaalidemokraattisia (Ruotsi) tai konservatiivis-korporatistisia (Saksa).


title: Barry Bannan

text: Barry Bannan (s. 1. joulukuuta 1989) on skotlantilainen jalkapalloilija, joka pelaa Sheffiled Wednesdayssa pelaajanumerolla 10. Hän on keskikenttäpelaaja ja on edustanut Skotlantia alle 21-vuotiaissa ja B-tasolla. Bannan on myös ollut lainalla Derby Countyssä ja Blackpoolissa.


title: Barry Bannan

text: Bannan aloitti Aston Villan nuorisoakatemiassa. Kaudella 2007–2008 hän teki akatemiajoukkueessa 13 maalia 32 ottelussa ja hän myös pelasi Villan reservijoukkueessa. Seuraavalla kaudella Bannan allekirjoitti kahden vuoden sopimuksen seuran kanssa. Hän debytoi joulukuussa vaihtopelaajana 1–3 tappiossa Hamburger SV:tä vastaan ja pelasi ensimmäisen kokonaisen ottelunsa helmikuussa 2009, jolloin Villa hävisi 0-2 CSKA Moskovalle.


title: Barry Bannan

text: Bannan liittyi kuukauden lainasopimuksella Derby Countyyn maaliskuussa 2009. Hän pelasi ensimmäisen ottelunsa Sheffield Unitedia vastaan ja teki heti maalin, mutta Derby hävisi 2–4. Bannanin lainasopimusta pidennettiin kauden loppuun asti ja hän pelasi yhteensä 10 ottelua, minkä jälkeen hän palasi Aston Villa reserveihin.


title: Barry Bannan

text: Marraskuussa 2009 Bannan liittyi lainasopimuksella Blackpooliin ja debytoi vaihtopelaajana 1–1 tasapelissä Preston North Endiä vastaan. Tammikuussa 2010 hänen lainasopimustaan pidennettiin kauden loppuun asti ja kaksi päivää myöhemmin Bannan teki ensimmäisensä maalinsa Blackpoolille. Helmikuussa 2010 Bannan, Ishmel Demontagnac ja Neal Eardley hyllytettiin yhdestä ottelusta heidän juhlittua yökerhossa heti Leicester Citylle kärsityn tappion jälkeen.


title: Barry Bannan

text: Bannan palasi Aston Villaan 2010–11 kaudeksi ja debytoi Valioliigassa kauden ensimmäisenä päivänä.


title: Barry Bannan

text: Bannan edustaa Skotlannin alle 21-vuotiaita. Marraskuussa 2010 hänet pyydettiin A-maajoukkueeseen mukaan ystävyysotteluun Färsaaria vastaan.


title: Île d’Orléans

text: Île d’Orléans on Québecin provinssiin kuuluva saari, joka sijaitsee Saint Lawrencen estuaarin alkupäässä. Sitä pidetään ranskalais–kanadalaisen kulttuurin kehtona ja yhtenä Pohjois-Amerikan ranskankielisen väestön tärkeimmistä synnyinseuduista.


title: Île d’Orléans

text: Île d’Orléansin pituus on noin 33 kilometriä, leveys enimmillään 8 kilometriä ja pinta-ala lähes 200 neliökilometriä. Se sijaitsee Saint Lawrencen joessa Kanadan kilven ja Appalakkien välissä, noin viiden kilometrin päässä Québecin kaupungista koilliseen. Se on Anticostinsaaren ja Montrealinsaaren jälkeen Saint Lawrence -joen kolmanneksi suurin saari, ja sen itäisintä kärkeä pidetään Saint Lawrencen estuaarin alkupisteenä.


title: Île d’Orléans

text: Île d’Orléansin pinnanmuodot ovat suhteellisen tasaiset ja maaperä erittäin hedelmällinen, minkä vuoksi se soveltuu erinomaisesti maanviljelyyn. Saaren rannat ovat jyrkät, ja sen keskiosissa kasvaa metsää. Jokia on neljä – Maheu, la Fleur, Dauphine sekä du Moulin. Pohjoisrannalla on vuonna 1935 rakennettu riippusilta, jota pitkin pääsee mantereelle lähelle Montmorencyn putouksia, Québecin korkeinta vesiputousta.


title: Île d’Orléans

text: Île d’Orléansin ensimmäiset asukkaat olivat Kanadan alkuperäiskansoihin kuuluvia kalastajia ja metsästäjiä, jotka kutsuivat sitä nimellä "Minigo" eli ’lumoojatar’. Ranskalainen tutkimusmatkailija Jacques Cartier löysi saaren vuonna 1535 ja antoi sille nimeksi "Île de Bacchus" siellä kasvavien viiniköynnösten vuoksi. Seuraavana vuonna hän kuitenkin vaihtoi nimen nykyiselleen Orléansin herttuan kunniaksi.


title: Île d’Orléans

text: Vuonna 1636 ranskalaiset perustivat saarelle yhden Uuden-Ranskan ensimmäisistä siirtokunnista hedelmällisen maaperän houkuttelemina. Siirtokunnan alkuaikoina uudisasukkaiden ja irokeesien välille puhkesi verisiä yhteenottoja, mutta 1700-luvun alkuun mennessä elämä saarella oli rauhoittunut. Vuonna 1759 britit käyttivät saarta tukikohtana vallatessaan Québecin kaupungin.


title: Île d’Orléans

text: Saaren asukkaat elivät vuoteen 1935 asti eristyksissä mantereesta, minkä ansiosta he onnistuivat säilyttämään omaleimaisen maalaiskulttuurinsa. Nykyään saarella elää lähes 7 000 ihmistä, joista monet yhä työskentelevät maataloudessa. Saarelta viedään Québecin kaupunkiin erilaisia maataloustuotteita, esimerkiksi tuoreita hedelmiä, vihanneksia, viljaa sekä vaahterasiirappia. Saari on myös suosittu matkailukohde, jossa vierailee vuosittain yli 600 000 matkailijaa.


title: Tehdasosuusliike

text: Tehdasosuusliike toimi Tohmajärven Asemalla vuosina 1907–1967. Keskeiset toiminnan haarat olivat turvepehkun tuotanto, sahaustoiminta ja tiilten valmistus. Lisäksi toiminnassa olivat mylly, sähkögeneraattori, karjatila ja autokorjaamo.


title: Tehdasosuusliike

text: Toiminta alkoi nimellä Tohmajärven Turvepehku-Osuuskunta r.l. Perustava kokous pidettiin 19.8.1907. Nimi muutettiin vuonna 1921 Tohmajärven Tehdasosuusliike r.l.:ksi ja lyhennettyyn muotoon Tehdasosuusliike vuonna 1944. Työntekijämäärä oli suurimmillaan noin 1 000.


title: Tehdasosuusliike

text: Teollistuminen alkoi turvepehkun tuotannosta ja eteni myllyn ja sahan kautta myös tiilitehtaan perustamiseen. Kaikki tapahtui "toinen toisensa sanelemina ja vaikutteista" Asemanseudulla, joka tarjosi raaka-aineiden lisäksi mahdollisuuden tavarankuljetukseen rautateitse. Turvepehkutuotannon kausiluontoisuutta tasaamaan päätettiin rakentaa mylly. Turvepaalien tueksi tarvittiin rimakehikoita kuljetuksen ajaksi ja näin alkoi sahaustoiminta. Tukkien sahauksesta syntyi rimoja, joista valmistettiin hiiltä miiluissa.


title: Tehdasosuusliike

text: Kun selvisi, että tehdasalueen savi on sopivaa tiilen tekoon, löytyi sahalla syntyvälle purulle ja rimoille käyttöä polttoaineena tiilitehtaalla. Purua voitiin käyttää myös huokoistavana ainesosana savimassassa.


title: Tehdasosuusliike

text: Osuuskunnan perustava kokous 1907 oli päättänyt hankkia turvesuon aseman lähistöltä, koneistuksen Ruotsista ja höyrykoneen Englannista. Turvepehkun tuotanto voitiin aloittaa seuraavana vuonna. Aluksi oli tarkoituksena edistää "lannanhoitoa" osuuskunnan jäsenten navetoissa. Tuotettiin kuiviketta ja virtsan talteenoton ainetta. Tästä syntyi puolestaan maanparannusainetta, jolloin ei ollut tarvetta ostaa väkilannoitteita muualta. Turvetta poltettiin hienontamattomana myös tehtaan voimakoneessa. Myöhemmin turvetta myytiin rakennusteollisuudelle lämmöneristeenä käytettäväksi. Ensimmäinen turvetehdas paloi vuonna 1917. Tilalle valmistui pari vuotta myöhemmin uusi tehdas, sahan yhteyteen.


title: Tehdasosuusliike

text: Turvepehkupaaleja valmistettiin parhaimmillaan 18 959 kpl vuodessa kaudella 1917–1926. Tuotanto laski lukuun 7 865 kpl/v. (1937–1946) ja lukuun 2 998 kpl/v. (1947 1956).


title: Tehdasosuusliike

text: Mylly rakennettiin vuonna 1915 tehtaan yhteyteen. Laitteita olivat viljan puhdistaja, kaksi kiviparia, kaura- ja ohraryynikoneet sekä ryynimankeli (litistäjä). Tehtaan konevoimalle oli näin käyttöä läpi vuoden. Ja kun turvetehdas antoi työtä vain kesäkaudella, myllyn toiminta takasi toimeentuloa muinakin aikoina.


title: Tehdasosuusliike

text: Tehdasosuusliikkeen taloudellinen asemakin vankentui. Osuusliikkeen johtajana 47 vuotta toiminut talousneuvos Antti Zimmermann luonnehtii muistelmissaan, että "tällainen menestys toi luonnollisesti mukanaan uusia herätteitä, joista sittemmin ei näyttänyt olevan puutetta".


title: Tehdasosuusliike

text: Alkuvaiheen jälkeen myllyllä oli merkitystä myös koko maakunnalle vaikeana I maailmansodan aikana 1914 alkaen. Sittemmin olojen rauhoituttua myllylaitos toimi 1940-luvun alkuun asti palvellen lähinnä osuuskunnan jäseniä ja muuta paikallista väestöä.


title: Tehdasosuusliike

text: Rimojen tuotanto sirkkelillä alkoi vuonna 1911. Rimoja tarvittiin pääasiassa turvepaalien paaluttamiseen. Tämä ensimmäinen saha paloi vuonna 1918. Voimakkaampi sahaustoiminta käynnistyi vuonna 1919 yksiraamisella kehäsahalla. Toinen kehäsaha hankittiin 1925.


title: Tehdasosuusliike

text: Rimojen lisäksi tuotettiin lautaa ja lankkua, aluksi omiin ja lähistöllä asuvien maanviljelijöiden tarpeisiin. Vientiin ruvettiin sahaamaan jo 1920-luvun alkupuolella. Pölyiseltä ja "ruutikuivalta" turvetehtaalta alkanut palo tuhosi myös sahan keväällä 1932. Uusi, tehokkaampi saha rakennettiin jo samana kesänä.


title: Tehdasosuusliike

text: Sahatavaran tuotanto oli 524 standarttia/vuosi kaudella 1919-1926 ja 3.032 standarttia/vuosi kaudella 1947-1956. Puuta hankittiin 100 kilometrin säteeltä. Sahatukkien lisäksi saatiin muunlaistakin puuainesta ja niinpä voitiin käydä myös kuusipaperipuun ja mäntypinotavaran kauppaan.


title: Tehdasosuusliike

text: Antti Zimmermann kirjoitti: "Turvepehkutehtaan perustajat eivät varmaankaan voineet aavistaa, mitä kehitysmahdollisuuksia liikkeellä tällä paikalla tuli olemaan. Oli valmiina jo kolme teollisuuslaitosta, jotka olivat syntyneet toinen toisensa sanelemina ja vaikutteista. Nyt oli sahan vuoro antaa vaikutteet seuraavan teollisuushaaran perustamiselle."


title: Tehdasosuusliike

text: Tiilentuotanto aloitettiin vuonna 1926 kun seudun savi oli todettu käyttökelpoiseksi raaka-aineeksi. Tiilitehtaalla voitiin käyttää sahalla syntynyttä purua, lautojen tasauspätkiä ja rimoja. Vuonna 1936 tuotettiin jo yli yli 3 miljoonaa tiiltä vuodessa. Kaudella 1947-1956 tehtiin 4,3 miljoonaa tiiltä vuodessa.


title: Tehdasosuusliike

text: Tiilitehdastakin kohtasi palo. Tuotanto keskeytyi 11.10.1955. Tilalle rakennettiin välittömästi uusi tehdas, jonka kapasiteetiksi laskettiin 8-10 miljoonaa tiiltä vuodessa. Uusi tehdas tuli toimimaan ympärivuotisesti. Edellytyksenä olivat saven sumppausvarasto, kooltaan 5 500 kuutiometriä ja keinokuivaamo 100 000 tiilelle.


title: Tehdasosuusliike

text: Tuotevalikoimakin monipuolistui, kun uudella tehtaalla kyettiin tekemään ojaputkia, kattotiiliä ja rakennusteollisuudessa käytettyjä erikoistiiliä.


title: Tehdasosuusliike

text: Tehdasosuusliikkeen rakennuksia olivat muun muassa konttori, asunnot henkilökunnalle, ruokailurakennus, sauna-pesularakennus (Tiililinna) sekä tiilinen autotalli- ja korjaamorakennus. Lisäksi osuusliikkeellä oli karjatila ja 50 ha peltoa, joista suurin osa salaojitettu tiiliputkin. Tilalla oli tiilinen navetta- ja karjanhoitajan asuntorakennus sekä tiilinen viljankuivaamo ja jyväaitta. Sähkögeneraattori, alkaen vuodesta 1918, tuotti sähköä niin tehtaalle kuin yhdyskunnallekin. Generaattori oli 65 hevosvoiman höyrykone.


title: Tehdasosuusliike

text: Tehdasosuusliike käynnisti vuonna 1946 hankkeen Vihtakosken vesivoimalaitoksen rakentamiseksi. Jatkosta huolehti kuitenkin Värtsilä-Yhtymä, joka sitten toimitti sähköä Vihtakoskelta Tehdasosuusliikkeelle. Tehdasosuusliike hankki lähes 400 hehtaarin maa-alueet. Tehdasosuusliike omisti kolmanneksen "sisaryrityksestä", Soinlahti Osakeyhtiöstä, jonka saha ja tiilitehdas toimivat Soinlahdessa, noin 7 km Iisalmesta pohjoiseen.


title: Tehdasosuusliike

text: Liikkeen ensimmäiseen hallitukseen kuuluivat Christian Oesch, Gideon Zimmermann ja Pekka Kontkanen. Varajäseninä olivat K. J. Nyman ja Juho Virekoski.


title: Tehdasosuusliike

text: Johtajina ovat toimineet Antti Zimmermann, Arvi Määttä ja Olavi Määttä.


title: Tehdasosuusliike

text: Tehdasosuusliike ajautui konkurssiin vuonna 1967 rahoittajan, Osuuskassojen Keskus Oy:n (OKO) vaatimuksesta. OKO osti konkurssipesän 23.5.1967 ja myi sen 22.6.1967 Rakennusliike Mikko Revolle. Toiminta jatkui Tohmajärven Teollisuus Oy -nimisenä muutaman vuoden ajan.


title: Peter Goalby

text: Peter Goalby (s. 13. heinäkuuta 1950) on brittiläinen laulaja, joka tunnetaan ehkä parhaiten Uriah Heepin laulajana vuosina 1982–1985. Han lauloi albumeilla "Abominog", "Head First" ja "Equator". Hänen uransa yhtyeessä päättyi marraskuussa 1985 ääniongelmien vuoksi. Kuitenkin vuonna 1989 julkaistulla "Raging Silence" -albumilla oleva kappale "Blood Red Roses" on Goalbyn käsialaa. Ennen uraansa Uriah Heepissä Goalby lauloi hard rock -yhtyessä nimeltä Trapeze vuosina 1978-1981. Hän on ollut myös Fablen laulaja 1970-luvulla.


title: Reima Flyktman

text: Reima Flyktman (s. 6. lokakuuta 1966 Jyväskylä) on suomalainen valokuvaaja, graafikko ja tietokirjailija, joka on kirjoittanut yli 60 kirjaa. Niiden aiheet liittyvät tietotekniikkaan, valokuvaukseen ja puutarhaan.


title: Reima Flyktman

text: Flyktmanin ensimmäinen kirja, "PC-mikron laitekirja", julkaistiin vuonna 1993. Hän kirjoitti sen yhdessä Kimmo Rouskun, Timo Rouskun, Jyrki Kivimäen ja Tapani Lahtisen kanssa. Teos oli ilmestyessään ensimmäinen suomenkielinen tietokoneita käsittelevä opas. Vuonna 1994 ilmestyi sen jatko-osa, "PC-mikron laitekirja 2". Kirjoja julkaisi alkuvaiheessa Suomen Atk-kustannus.


title: Reima Flyktman

text: Flyktman on myös kirjoittanut tietokonelehtiin lukuisia artikkeleita, joista ensimmäinen julkaistiin vuonna 1988. Flyktman on työskennellyt Editassa ja eräissä muissa kustantamoissa.


title: Reima Flyktman

text: Flyktman sai Suomen tietokirjailijat ry:n Tietokirjailijapalkinnon vuonna 2009.


title: A Secret Place (kappale)

text: A Secret Place on yhdysvaltalaisen metalliyhtye Megadethin kolmas ja viimeinen singlelohkaisu albumilta Cryptic Writings, joka on julkaistu vuonna 1997. Kappale saavutti 19. sijan Yhdysvaltain Billboardin "Hot Mainstream Rock Tracks" -listalla.


title: James MacDonough

text: James MacDonough on yhdysvaltalainen basisti, joka oli Megadethin basistivuosina 2004–2006. Hän on toiminut myös yhtyeissä Iced Earth ja Nevermore.


title: James MacDonough

text: Iced Earth


title: James MacDonough

text: Megadeth


title: Otto Brunfels

text: Otto Brunfels (myös Brunsfels tai Braunfels, 1488 Mainz – 23. joulukuuta 1534 Bern, Sveitsi) oli saksalainen teologi ja kasvitieteilijä. Carl von Linné nimesi hänet ”Kasvitieteen isien” joukkoon.


title: Carl Grahn

text: Carl Grahn (s. 8. tammikuuta 1981 Kouvola) on suomalainen uransa lopettanut jääkiekkomaalivahti. Hän pelasi suuren osan urastaan Mestiksessä, mutta pelasi myös 24 SM-liigaottelua KalPassa ja Pelicansissa.


title: Carl Grahn

text: Grahn oli KooKoon kasvatti. Hän siirtyi B-juniori-ikäisenä KalPaan. Grahn torjui siellä kolme SM-liigaottelua kaudella 1998–1999 vain 17-vuotiaana. KalPan miesten joukkue teki kauden jälkeen konkurssin, mutta Grahn jatkoi pelejään A-nuorissa kauden 1999–2000 ja hänet varattiin sieltä Los Angeles Kingsiin numerolla 282 .


title: Carl Grahn

text: Kaudeksi 2000–2001 Grahn palasi kasvattajaseuraansa KooKoohon pelaamaan Mestistä. Hän toimi kauden kakkosmaalivahtina Sami Heikkiselle ja torjui 14 ottelussa. Kaudella 2001–2002 Grahn kuitenkin nousi KooKoon ykkösmaalivahdiksi, kun Heikkinen oli pitkään sivussa. Hän torjui 36 runkosarjaottelussa. Grahn voitti keväällä 2002 Mestiksen hopeaa ja keväällä 2003 tuli pronssia.


title: Carl Grahn

text: Grahn siirtyi kaudeksi 2003–2004 SM-liigaan ja Pelicansiin. Hän nousi harjoituspelien vahvoilla otteillaan joukkueen aloittavaksi ykkösmaalivahdiksi Mikko Rämön ohi. Grahn kuitenkin putosi nopeasti taas joukkueen kakkosmaalivahdiksi. Lokakuussa 2003 hän siirtyi lainalle Kiekko-Vantaaseen, kun Pelicans lainasi maalivahtiosastolleen Jokereiden Markus Helasen. Grahn pelasi Vantaalla kahdeksan ottelua, kunnes hän palasi marraskuussa Pelicansiin, kun Helanen puolestaan palasi taas Jokereihin. Grahn pelasi liigajumboksi jääneessä Pelicansissa yhteensä 21 ottelua.


title: Carl Grahn

text: Huhtikuussa 2004 Grahn palasi KooKoohon. Kahden siellä ykkösmaalivahtina vietetyn kauden jälkeen hän pelasi kauden 2006–2007 Ruotsin I-divisioonan Olofströms IK:ssa. Grahn palasi kaudeksi 2007–2008 Kiekko-Vantaaseen. Hän toimi kakkosmaalivahtina Matti Kaltiaiselle ja torjui vain 10 ottelussa. Kausi jäi Grahnin uran viimeiseksi.


title: Carl Grahn

text: Grahn pelasi 4 B-maaottelua ja 27 maaottelua ikäkausimaajoukkueissa.


title: Andrea Cesalpino

text: Andrea Cesalpino (latinaksi Andreas Cæsalpinus, joskus myös Cesalpinus) (1524 tai 1525 – 23. helmikuuta, 1603) oli italialainen lääkäri, filosofi ja kasvitieteilijä. Hän esitti vuonna 1583 ensimmäisen yrityksen luokitella kasvit pelkästään niiden biologisten ominaisuuksien pohjalta. Modernin biologisen taksonomian 1600-luvun lopulla luoneet luonnontutkijat havaitsivat Cesalpinon ennakoineen merkittävästi heidän ajatuksiaan.


title: Comiskey Park

text: Comiskey Park oli stadion Chicagossa, Yhdysvalloissa. Baseballseura Chicago White Sox pelasi sillä kotiottelunsa vuosina 1910–1990. Charles Comiskey rakennutti stadionin Zachary Taylor Davis suunnitelmien pohjalta, ja sillä pelattiin yhteensä yli 6 000 MLB-ottelua ja neljä World Seriesiä. Stadionilla käytiin myös nyrkkeilykamppailua, ja siellä on kahdesti käyty ammattilaisnyrkkeilyn maailmanmestaruusottelu.


title: Comiskey Park

text: Comiskey Parkille rakennettiin korvaaja sen eteläpuolelle, ja se avattiin vuonna 1991. Uusi Comiskey Park nimettiin vuonna 2003 U.S. Cellular Fieldiksi. Alkuperäistä Comiskey Parkia kutsutaankin joskus Vanhaksi Comiskey Parkiksi.


title: Comiskey Park

text: Chicago White Soxin omistaja Charles Comiskey halusi rakennettuu vanhanaikaiseksi muodostuneen South Side Parkin tilalle uuden betonista ja teräksestä rakennetun stadionin. Perustukset laskettiin 10. helmikuuta 1910. Stadionin ensimmäisessä pelissä, 1. heinäkuuta, White Sox hävisi St. Louis Brownsille. Stadionin oli suunnitellut arkkitehti Zachary Taylor Davis apunaan Comiskey ja syöttäjä Ed Walsh.


title: Comiskey Park

text:
Stadion tunnettiin alkujaan nimellä White Sox Park, mutta se nimettiin pian White Soxin omistajan mukaan Comiskey Parkiksi. Alkujaan kotipesää ympäröi kaksikerroksinen pääkatsomo, joka jatkui yksikerroksisenä kumpaakin sivulinjaa pitkin. Takakentällä oli kaksi yksikerroksista puista avokatsomoa, ja niiden välissä oli tulostaulu. Rakennuksen julkisivu oli punaista tiiltä. Vuonna 1926 Comiskey Parkille tehtiin miljoonan dollarin remontti, jonka ansiosta kentän yleisökapasiteetti kasvoi 32 000:sta 52 000:een. Remontissa puiset avokatsomot korvattiin kaksikerroksilla betoniteräsrakennelmilla ja sivulinjaa reunustaneet katsomot korotettiin kaksikerroksisiksi. Tulostaulu siirrettiin takakentältä uuden avokatsomon paikalta ja sekä vasemmalle että oikealle seunustalle tuli uusi tulostaulu.
Vuonna 1947 stadionille tehtiin pieniä muutoksia ja takakentän keskikatsomo poistettiin, minkä seurauksena sinne ei mahtunut enää kuin 44 492 katsojaa. Bill Veeck osti White Soxin vuonna 1959. Veeck maalautti Comiskey Parkin julkisivun valkoiseksi ja asennutti sinne ensimmäisen elektronisen tulostaulun. Vuonna 1960 stadionille tuli "räjähtävä tulostaulu", josta tuli ilotulituksia ja erilaisia ääniä. Vuonna 1961 stadion myytiin Allynin perheelle, joka palautti sen alkuperäisen nimen. Kulujen pienentämiseksi sisäkentälle asennettiin tekonurmi vuonna 1969. Veeck osti White Soxin uudelleen 1976 ja poisti välittömästi kentän tekonurmen ja nimesi sen jälleen Comiskey Parkiksi.


title: Comiskey Park

text: White Sox alkoi tutkia 1980-luvulla mahdollisuutta rakentaa uusi stadion. Comiskey Parkin kunnostus hylättiin liian kalliina. Joukkue uhkasi lähteä Chicagosta, jos uutta paikkaa stadionille ei löytyisi. Kaupunki päättikin lopulta, että joukkueelle rakennettaisiin uusi stadion. Vanhan Comiskey Parkin viimeinen ottelu pelattiin 30. syyskuuta 1990, ja White Sox voitti siinä Seattle Marinersin. Uusi Comiskey Park avattiin 18. huhtikuuta 1991. Useat järjestöt yrittivät pelastaa vanhan stadionin, mutta se purettiin kokonaan vuonna 1991 ja sen paikalla tuli parkkialue.


title: Comiskey Park

text: Comiskey Parkin 80 käyttövuoden aikana sillä kävi seuraamassa baseballotteluita 72 801 381 maksanutta katsojaa. Kentällä pelattiin neljä kertaa MLB-sarjan loppuottelusarjaa, World Seriesia. White Sox pelasi stadionilla kolme World Seriesia, 1917, 1919 ja 1959. Ainoan mestaruutensa joukkue voitti 1917, kun se voitti ratkaiseen ottelun vieraskentällä. White Soxin paikallisvastustaja Chicago Cubs pelasi myös World Seriesin Comiskey Parkilla. Cubs piti omaa stadioniaan Weeghman Parkia liian pienenä World Seriesille.


title: Comiskey Park

text: MLB:n ensimmäinen pelattiin vuonna 1933 Comiskey Parkilla. Tähdistöottelu pelattiin lopulta kolmesti stadionilla, sillä se isännöi tapahtumaa myös vuosina 1950 ja 1983. Yhteensä Comiskey Parkilla pelattiin yli 6 000 MLB-ottelua.


title: Comiskey Park

text: Monia ammattilaisnyrkkeilykamppailuja käytiin 1920–1960-luvuilla stadioneilla, sillä niihin mahtui huomattavasti enemmän yleisöä kuin sisähalleihin. Comiskey Parkillakin käytiin merkittäviä nyrkkeilyotteluita. Vuonna 1937 käydyssä kamppailussa Joe Louis valtasi maailmanmestaruuden James J. Braddockilta. Vuonna 1962 Sonny Liston voitti lyhyessä kamppailussa maailmanmestaruuden Floyd Pattersonilta.


title: FC Dordrecht

text: FC Dordrecht on alankomaalainen jalkapalloseura, joka pelaa kaudella 2014–2015 maan korkeimmalla sarjatasolla, Eredivisiessä. Seuran päävalmentajana toimii Jan Everse.


title: FC Dordrecht

text: Dordrechtsche Football Club perustettiin 16. elokuuta 1883 ja siitä tuli ammattilaisseura 1954. Seuraava suuri tapahtuma oli vuonna 1972, kun seura jakautui ammattilais- ja amatöörijoukkueisiin. Amatöörijoukkue oli nimeltään DFC Dordrecht ja ammattilaisjoukkueesta tuli FC Dordrecht. Seura organisoitui uudelleen 1979, minkä johdosta se sai myös uuden nimen Drechtsteden ’79. Se nousi Alankomaiden pääsarjaan, Eredivisieen, vuonna 1983, mutta putosi heti takaisin. Dordrecht kuitenkin palasi takaisin Eredivisieen kaudella 1988–89.


title: FC Dordrecht

text: Vuonna 1990 seura sai jälleen uuden nimen – Dordrecht ’90. He eivät nousseet Eredivisieen vuonna 1991, mutta pääsivät sinne yhdessä Schiedam Voetbal Verenigingin (SVV) kanssa, joka oli heidän naapuriseuransa. Seura käytti nimeä SVV/Dordrecht ’90 kahden kauden ajan, mutta vuonna 1993 SVV jätettiin pois. Viimeisin nimenmuutos tapahtui vuonna 2001, jolloin seura vaihtoi nimensä takaisin FC Dordrechtiin, jota se käytti vuosine 1972–1979. Kuuluisin seurassa pelannut pelaaja on Johan Cruijff, joka pelasi kolme ystävyysottelua tammikuussa 1981. Tilanne 23. heinäkuuta 2010.


title: Jukka Karppinen

text: Jukka Kyösti Karppinen (s. 1966) on suomalainen lauluntekijä ja opettaja, koulutukseltaan kasvatustieteiden maisteri. Karppisen teoksia ovat levyttäneet useat suomalaiset iskelmälaulajat ja orkesterit, kuten Arja Koriseva, Marita Taavitsainen, Marion Rung, Lea Laven, Danny ja Rainer Friman.


title: Dead Set (televisiosarja)

text: Dead Set on brittiläinen viisijaksoinen televisiosarja, joka esitettiin ensimmäisen kerran E4-kanavalla 27.–31. lokakuuta 2008. Sarja oli ehdolla BAFTAn Best Drama Serial -palkinnon saajaksi.


title: Dead Set (televisiosarja)

text: Sarjan tapahtumapaikkana toimii "Big Brother" -tositelevisiosarjan kuvausstudio, jonka asukkaat ja tuotannon henkilöstö jäävät studiokompleksiin loukkuun, kun zombiepidemia vyöryy äkisti yli Britteinsaarten kesken ohjelman lähetyksen.


title: Dead Set (televisiosarja)

text: Tarina alkaa "Big Brother"-lähetyksen karsinnoista, jossa tuotantotiimi sekä talon asukkaat odottavat seuraavan putoajan julkistamista. Talossa asuvat Marky, Veronica, Grayson, Joplin, Angel, Space, ja Pippa. Pippa putoaa kilpailusta ja lähtee haastateltavaksi. Studion ulkopuolella suuri osa henkilökuntaa saa tartunnan, ja alkavat vyöryä suurina joukkoina kohti studiota. Kelly Povell, eräs sarjan tuottajista, saa kuulla että tämän poikaystävän Riqin auto on varastettu ja tämä jää odottamaan seuraavaa junaa. Zombien päästessä sisään tuotantotiimin rippeet telkeävät itsensä toimistotiloihin.


title: Dead Set (televisiosarja)

text: Aamulla Kelly yrittää saada tietoa televisiosta ja radiosta tuloksetta. Hän päättää mennä ulos ovesta, ja tappaa zombiksi muuttuneen kollegansa Dannyn. Patrick puolestaan löytää Pippan. Kelly taistelee tiensä studiolle ja löytää kaikki sarjan tähdet elossa, mutta täysin ulkomaailman tilasta tietämättöminä. Heidän nauraessa Kellyn uutisille Angel saa pureman jalkaansa.


title: Dead Set (televisiosarja)

text: Riq herää juna-asemalta, ja kohtaa naisen nimeltä Alex. Samaan aikaan studiolla Kelly lähtee Markyn ja Spacen parissa etsimään kaupungista lääkkeitä Angelille, ja antaa Graysonille aseen mikäli Angel kuolee. Kaupalla Marky ja Kelly keräävät elintarvikkeita, kunnes ulkona kaksi poliisia uhkaavat Spacea aseella. Poliisit ampuvat Kellyä ja Markyä jahtaavat zombit, mutta toinen poliiseista saa pureman. Hänen kollegansa tappaa tämän, ja on aikeissa tappaa Markyn. Kelly ampuu poliisia jalkaan jättäen tämän zombien armoille, ja Kolmikko pakenee kaupalta. Talossa Angel muuttuu zombiksi, ja tartuttaa Graysonin. Joplin ja Veronica tappavat Graysonin, ja Kellyn palatessa tämä ampuu Angelin. Riq näkee vielä toimivasta lähetyksestä Kellyn olevan elossa.


title: Dead Set (televisiosarja)

text: Riq jatkaa matkaansa veneestä käsin Alexin kanssa, mutta Alex menehtyy. Studiossa Patrick ja Pippa lopulta kyllästyvät toisiinsa ja tappavat heitä häirinneen zombit, edeten kuulutuskoppiin. Patrick vaatii ihmisiä pelastamaan heidät ja he joutuvat suostumaan. Kelly ja Space hakevat Patrickin ja Pipan turvaan taloon. Patrick alkaa ensitöikseen miettiä suunnitelmaa paeta Britteinsaarilta, vaikka muut ovat eri mieltä. Patrick alkaa tehdä Graysonin ruumiista hakkelusta, jotta voisi harhauttaa zombeja paetessaan. Samaan aikaan Riq raivaa tiensä Kellyn luo, mutta Marky alkaa ampua häntä. Riq vakuuttaa ettei häntä ole purtu ja hänet otetaan vastaan taloon.


title: Dead Set (televisiosarja)

text: Yrittäessään pakoa Patrick tainnutetaan ja sidotaan, sillä tämä johdattaisi kaikki zombit studiolle. Joplin käy katsomassa Patrickia ja tämä saa käännytettyä Joplinin muita asukkeja vastaan, sillä nämä pitävät Joplinia perverssinä. Kun muut keskustelevat mitä Patrickin kanssa tulisi tehdä, tämä ottaa Kellyn panttivangiksi ja poistuu aseistettuna Joplinin kanssa. Patrick ampuu Riqiä tappaen tämän, ja tämä pääsee pakoon. Joplin avaa portit, samalla tapattaen itsensä. Satoja zombeja pääsee sisään studioon ja elossaolevat alkavat juosta sisään turvaan. Patrick ja Space joutuvat erilleen muista, ja Patrick syödään elävältä. Space jää loukkuun kuulutuskoppiin, ja huomaa Kellyn, Markyn ja Veronican olevan sisällä talossa, kymmenien zombien saartamina ikkunoiden takana. Space onnistuu laittamaan ikkunat säppiin, mutta zombit tulvivat sisälle muista raoista tappaen Markyn ja Veronican. Space saa pureman kopissa, mutta onnistuu avaamaan Kellylle päiväkirjahuoneen. He keskustelevat vielä hetken kuulutussysteemin kautta Spacen "voitosta" Big Brotherissa, ja Space näkee tyttöystävänsä Pippan zombien joukossa kunnes käskee häntä avaamaan Kellylle oven.


title: Dead Set (televisiosarja)

text: Sarjassa näytetään seuraava aamu. Zombien valtaamassa studiossa Joplin, Marky, Veronica ja Space ovat muuttuneet vaeltaviksi zombeiksi, kuten myös Kelly. Kelly katsoo kameraan, ja kuvaa näytetään monitoreista kuulutuskoppiin.


title: Dead Set

text: Dead Set voi tarkoittaa seuraavia asioita:


title: Havock

text: Havock tarkoittaa seuraavia asioita:


title: Hawkins

text: Hawkins tarkoittaa muun muassa seuraavia:


title: Hecla

text: Hecla tarkoittaa muun muassa seuraavia:


title: Jalokotkat

text: Jalokotkat ("Spizaetus") on haukkojen heimoon kuuluva päiväpetolintusuku. Jalokotkiin kuului aiemmin enemmän lajeja, mutta 2000-luvulla osa lajeista on siirretty uuteen aasianjalokotkien ("Nisaetus") sukuun.


title: Hannes Lohi

text: Hannes Lohi (s. 14. lokakuuta 1974 Rovaniemen maalaiskunta) on Helsingin yliopiston eläinlääketieteellisen molekyyligenetiikan professori. Hän johtaa koirien geenien tutkimusryhmää.


title: Hannes Lohi

text: Lohi kirjoitti ylioppilaaksi 1993 Simon lukiosta ja valmistui filosofian maisteriksi Oulun yliopiston biokemian laitokselta 1999. Hän oli tutkijakoulutettavana Helsingin yliopistossa, josta väitteli filosofian tohtoriksi kunniamaininnalla 2002. Hän on työskennellyt akatemiatutkijana Helsingin yliopistossa ja Folkhälsanissa 2006–2008 ja sitä ennen tutkijana Kanadassa Torontossa lastensairaalassa 2003–2006. Hän on tutkinut koirien epilepsiaa, ja tutkimusryhmä, jossa hän Kanadassa työskenteli, on tunnistanut sitä aiheuttavan geenin, joka on myös ihmisellä. Hänen tutkimusryhmänsä sai vuonna 2010 rahoituksen koirien psyykkisten sairauksien tutkimiseen.


title: Lublinin voivodikunta

text: Lublinin voivodikunta () on yksi Puolan 16 voivodikunnasta eli läänistä. Se sijaitsee Puolan isäosassa ja rajautuu idässä Valko-Venäjään ja Ukrainaan. Voivodikunnassa on arviolta 2 139 726 asukasta (vuonna 2015) ja sen pinta-ala on 25 122,46 neliökilometriä. Sen pääkaupunki ja suurin kaupunki on Lublin.


title: Lublinin voivodikunta

text: Lublinin voivodikunta syntyi 1. tammikuuta 1999 voimaan astuneen hallintouudistuksen yhteydessä, kun useita pieniä voivodikuntia yhdistettiin suuremmiksi. Voivodikunta on nimetty sen suurimman kaupungin Lublinin mukaan. Lublinin voivodikunta rajoittuu etelässä Ala-Karpatian voivodikuntaan, lounaassa Świętokrzyskin voivodikuntaan, lännessä ja luoteessa Masovian voivodikuntaan ja pohjoisessa Podlasien voivodikuntaan.


title: Didim

text: Didim on kaupunki Turkissa, Aydınin maakunnassa, Aigeanmeren rannalla. Kaupunki muodostaa on piirinsä maakunnanssa. Didimin kaupungin asukasluku on 47 872 ja koko piirin 59 939 vuonna 2012.


title: Didim

text: Kaupunki on saanut nimensä Didyman Apollonin temppelin mukaan, joka sijaitsee kaupungin alueella. Didim sijaitsee 123 km päässä Aydınin kaupungista.


title: Viipurin radiomiinat

text: Viipurin radiomiinat olivat radiolähetyksellä laukaistavia miinoja, joita Neuvostoliiton joukot asensivat Karjalankannaksella vetäytyessään jatkosodan alussa kesällä 1941. Miina räjähti, kun määrätyllä radiotaajuudella soitettiin tietty kolmisointu. Valitsemalla sointukuvio oikein saatiin laukaistua haluttu miina, sillä miinassa oli kolme äänirautaa, jotka värähtelivät tietyillä, kullekin miinalle yksilöllisellä taajuudella. Selvitettyään laukaisumekanismin suomalaiset joukot estivät miinojen räjäyttämisen soittamalla musiikkia samalla radiotaajuudella viikon verran ja sen jälkeen sopivaa häirintä-ääntä taukoamatta kuukausien ajan.


title: Viipurin radiomiinat

text:
Heti Viipurin valtauksen (29. elokuuta 1941) jälkeen suomalaiset ihmettelivät kummallisia räjähdyksiä alueilla, jotka olivat olleet jo viikkoja suomalaisten hallussa. Aluksi pioneerit epäilivät niiden olevan aikalaukaistavia miinoja. Kaiken kaikkiaan 17 räjähdystä ehti tapahtua ennen kuin suomalaiset löysivät ensimmäisen räjähtämättömän miinoituksen. Muun muassa Kuukaupin silta Antreassa räjähti vieden mennessään joukon upseereita, joiden joukossa oli majuri, professori Tapio Tarjanne. Pioneerit löysivät 28. elokuuta 1941 Kuukaupin sillan maatuen alta tyhjän panoskaivon alapuolelle sijoitetut 600 kg räjähdepanoksen ja kumipusseihin paketoidut laukaisulaitteet. Sillan toisen pään maatuki oli räjähtänyt, mutta toinen pää oli jäänyt räjähtämättä. Luutnantti Lauri Sutela johti raivausta suorittanutta pioneerijoukkuetta ja irrotti henkilökohtaisesti laukaisulaitteet räjähdyspanoksesta. Raivaajien ns. Kuukaupin ryhmä palkittiin kunniamerkein. Sutelalle myönnettiin 3. luokan vapaudenristi miekkojen kera.
Nämä kaksi kumipussiin pakattua laitetta toimitettiin kiireesti Päämajan Pioneeriosastolle, joka toimitti ne välittömästi Viestiosastolle. Viestiosasto määräsi insinöörikapteeni (sittemmin professori) Jouko Pohjanpalon tutkimaan niitä, ja Yleisradion avustuksella ne purettiin ja tutkittiin. Laitteiden todettiin olevan radiovastaanottimia, jotka oli viritetty 715 kHz:n taajuudelle. Kun tällä radiotaajuudella lähetettiin sopivia äänitaajuisia sointuja, kytkinmekanismi yhdisti pariston räjähdyspanokseen ja trotyyli räjähti. Laite oli siis radio-ohjattava miina.


title: Viipurin radiomiinat

text: Viipurin valtauksen jälkeen selvisi nopeasti, että miinoja oli sijoitettu eri puolille kaupunkia. Suomalaiset selvittivät miinojen paikat vangiksi jääneiden neuvostosotilaiden avulla: näiden mukaan miinoja olisi ollut kaikkiaan 300 kappaletta. Niinpä sotilaat evakuoitiin Viipurin keskustasta ja käynnistettiin kiivaat miinakaivaukset. Tiedossa oli, että toimiakseen radiolaite tarvitsee 30 metriä pitkän antennin, joka sijaitsee 0,5–1 metrin syvyydessä. Tässä yhteydessä myös suuri määrä viestimiesten puhelintapseja (kenttäpuhelinjohtoja) joutui pioneerien pihteihin. Viipurissa räjähti yhteensä 17 miinaa aiheuttaen valtavasti aineellisia tuhoja, ja ihmishenkiäkin menetettiin. Muun muassa Posti- ja lennätinlaitoksen talo, Linnasillan maatuet sekä Juustilan ja Portinhoikan välistä maantietä 100–150 metrin pituudelta tuhoutui.


title: Viipurin radiomiinat

text: Räjähdyksiä tapahtui koko ajan ja viestiosasto teki kuumeisesti töitä keksiäkseen keinot laukaisulaitteen toiminnan selvittämiseksi ja räjäytysten lopettamiseksi. Yleisradion insinöörit oivalsivat nopeasti, että kyseessä on yksinkertainen radiovastaanotin, joka oli viritetty 715 kHz:n taajuudelle. Laitteen toimintaperiaate saatiin selville jo 1. syyskuuta 1941. Radiovastaanottimen lisäksi laitteessa oli kolme äänirautaa, joiden päissä oli herkät jousilangat ja koskettimet. Kun laite ottaa vastaan kantoaallolla näitä kolmea ääntä (sointua), ääniraudat alkavat värähdellä ohjaten vahvistinputken hilaa ja putken avulla relettä, joka kytkee virtapiirin paristosta räjähdyspanokseen. Ääniraudat oli kytketty siten, että niiden tuli saada oma sointunsa määrätyssä järjestyksessä ja aikajaolla. Jokainen äänirauta varasi kondensaattorin värähdellessään ja muodostaessaan kosketuksen. Tämä kondensaattori purkautui noin kymmenen sekunnin aikana. Siis jos sointujen järjestys tai jaksotusaika oli väärä, ei laukaisua tapahtunut. Lisäksi laitteessa oli kellokoneisto, joka kytki radioputkien hehkujen virtapiirin päälle 5 minuutin välein pitäen laitteen aktivoituna 15 sekunnin ajan. Toisissa malleissa virtapiiri kytkeytyi päälle joka 2,5:s minuutti. Tällä jaksotuksella pienennettiin virrankulutusta ja siten pidennettiin paristojen käyttöikää. Itse radiovastaanotin oli yksinkertainen suora vastaanotin, mutta kellokoneisto ja värähtelijä olivat hyvää mekaanista tarkkuustyötä. Paristoja oli kolme: anodijännitteelle 60 V, hilaetujännitteelle 15 V ja hehkujännitteelle 10 V. Ajoitinkello otti käyttövirtansa hehkuparistosta. Akkujen toiminta-ajaksi arvioitiin 1–2 kuukautta.


title: Viipurin radiomiinat

text: Kun radiosytytinlaitteen toimintaperiaate oli oivallettu, piti keksiä, miten piilotettujen panosten räjähtäminen voitaisiin estää radioteitse. Syntyi idea lähettää samalla radiotaajuudella häirintäsignaalia, jolla soinnut voitaisiin sekoittaa. Näin äänirautojen värähtelyt ja räjähdykset toivottiin saatavan estetyksi. PM:n radio-osastolla ei ollut käytössään tällaista sekoitinta, ”sepelilaitetta” kuten Jouko Pohjanpalo sitä nimitti, joten päätettiin kokeilla jotain sopivaa musiikkia. Syyskuun 1. päivänä Pääesikunta sai käyttöönsä Yleisradiolta yhden Lappeenrannassa olevan lähetysauton, joka ajettiin pikaisesti Lappeenrannasta Viipuriin. Sillä voitiin lähettää miinojen kantoaallolla olevaa lähetystaajuutta 1 kW:n teholla. Lähetysauto pysäköitiin Papulan sillan viereen ja antenni viritettiin teräsrakenteiseen sähköpylvääseen. Sähkö otettiin polttomoottoriaggregaatista. Levyksi valittiin auton levykokoelmasta Säkkijärven polkka, jossa arveltiin olevan riittävästi sointuja venäläisten kolmisoinnun häiritsemiseksi. Niinpä kolme vuorokautta ensimmäisen laukaisulaitteen löytymisen jälkeen alkoi Säkkijärven polkka soida tauotta. Jännittävä puolustustaistelu oli alkanut.


title: Viipurin radiomiinat

text: Ilmeisesti vastapuolikin huomasi häirintälähetykset ja aktivoitui. Syyskuun 4. päivänä huomattiin, että venäläiset lähettivät jatkuvasti kolmisointuaan samalla lähetystaajuudella. Näin alkoi ”taistelu radioaalloilla”. Lähettimen tehoksi arveltiin 10 kW, mutta onneksi se oli kaukana Viipurista. Suomalaisilla oli jännittävät paikat: ”Riittääkö lähetystehomme sekoittamaan vastaanottimet ja kestääkö lähetysautoa syöttävä generaattori”? Tässä vaiheessa Päämaja käski Yleisradion aloittaa häirintälähetykset myös Helsingistä. Tämä lähetin oli kuitenkin kaukana Viipurista ja siksi tehoton häirintään. Illalla tuli viesti Viipurista: ”Yhtäkään räjähdystä ei ole tapahtunut sen jälkeen, kun häiriölähetin tuli päälle, joten näyttää, että meidän laitteet pitävät.” Syyskuun 5. päivänä Yleisradio ilmoitti, että sinne oli saapunut kaksi uutta kaukosytytintä, joita tutkittiin. Päämaja käski Yleisradion siirtää myös Aunuksen Radion lähetysauton Pitkärannan-Loimolan seudulta Viipuriin. Tämä auto soitti puolestaan Saariston Sirkkaa. Tällä välin oli huomattu purettuja laukaisimia tutkittaessa, että venäläisillä oli kolmella eri radiotaajuudella toimivia radiomiinoja. Myös taajuuksilla 465 kHz ja 645 kHz toimivia laitteita oli löydetty. Niinpä Aunuksen Radion auto siirtyi näistä toiselle taajuudelle ja ruotsalaisvalmisteinen lähetysauto saatiin vielä soittamaan häirintää kolmannelle taajuudelle. Säkkijärven polkkaa soitettiin siis katkeamattomasti noin 1 500 kertaa. Häirintälähetysten aikana yksikään radiomiina ei lauennut ja siten Säkkijärven polkan voidaan katsoa pelastaneen suuren osan Viipuria.


title: Viipurin radiomiinat

text: Tiedot 300 radiomiinasta osoittautuivat kuitenkin vahvasti liioitelluiksi, vaikka Viipurin alueelta löydettiin kuitenkin kaiken kaikkiaan 4 325 kg trotyylia. Muun muassa vesitorniin oli panostettu 27 kappaletta 110–300 kg:n trotyylipanosta, joissa oli kaksi eri laukaisulaitetta. Näiden antenni oli kuitenkin kytkemättä, joten ne eivät räjähtäneet, vaikka 6. syyskuuta 1941 juuri sillä taajuudella tuli lähetys.


title: Viipurin radiomiinat

text: Kun Viipurissa oli ensikiireestä selvitty, Viestiosasto tutki paristojen toiminta-ajan ja totesi sen olevan korkeintaan kolme kuukautta. Radiolaukaisimissa, joissa oli 2,5 minuutin jaksotus, toiminta-aika oli tätä selvästi lyhyempi. Koska Yleisradio tarvitsi lähetysautot omaan käyttöönsä, armeija tilasi pikaisesti Helvarilta 50 W:n lähettimiä, jotka toimitettiin jo 9. syyskuuta 1941. Näillä sitten lähetettiin häirintälähetyksiä varmuuden vuoksi 2. helmikuuta 1942 saakka.


title: Viipurin radiomiinat

text: Yksi täydellinen radiolaukaisulaite on vielä Riihimäen Viestimuseossa, ja yksi äänirautalaite Lahden Radio- ja TV-museossa. Näiden ääniraudoissa on eri numerot, joten on oletettavaa, että niissä on myös eritaajuiset soinnut. Äänirautayksikkö on sijoitettu radiolaukaisulaitteen päätyyn siten, että se on helposti asennettavissa vaikkapa vasta miinan viritysvaiheessa. Siis radiolaukaisimia on Suomen rintamalla ollut ainakin kolmelle eri radiotaajuudelle, ja ääniraudoilla on saatu vielä useita eri yhdistelmiä. Näin niille on voitu virittää hyvin laaja määrä eriaikaisesti ja selektiivisesti laukaistavia radiomiinoja. Saksalaisten itärintamalta löytämissä miinoissa on todettu olleen ainakin 20 eri lähetystaajuutta (välillä 125 kHz–1 MHz) ja useita äänitaajuuksia alueella 100 Hz–700 Hz. Radiolaatikon kyljessä olleet roomalaiset numerot viittasivat radiovastaanottimen taajuusalueeseen. Pienemmät numerot olivat alhaisimmille taajuuksille eli pidemmille kantomatkoille.


title: Viipurin radiomiinat

text: Syyskuun 4. päivänä Päämaja antoi käskyn kääntää radiosytyttimen toimintaselostukset saksan kielelle ja toimittaa ne Saksaan. Lokakuun alussa saksalaiset antoivat joukoilleen ohjeen miinojen eliminoimiseksi. Myöhään syksyllä Harkovissa tapahtui useita radiomiinojen räjähdyksiä. Muun muassa Ukrainan kommunistisen puolueen toimisto Dzerzhinsky 17:ssä miinoitettiin 250 kg:n TNT:lla ja radio-ohjattavilla sytyttimillä. Pioneerit olivat purkaneet tavanomaiset miinat rakennuksista, mutta muun miinoituksen alle oli sijoitettu radiomiinoja. Rakennus räjäytettiin 300 km:n päästä Voronezhin radioasemalta 13. lokakuuta 1941. Samalla kertaa lähetettiin joukko koodeja eri taajuuksilla, joten radiomiinoja oli asetettu useita. Puolueen toimistoon oli majoittunut alueen johtoon nimitetty kenraali ja hänen esikuntansa. He kaikki kuolivat räjähdyksessä.


title: Viipurin radiomiinat

text: Heti saksalaisten Kiovan valtauksen jälkeen tapahtuneiden Maidan Nezaležnostin itsenäisyyden torilla tapahtuneiden räjähdysten tiedetään myös olleen osittain radiomiinojen aiheuttamia. Perääntyessään neuvostojoukot miinoittivat Kiovan yli 10 000 miinalla. Kenraali Alfred Jodl kertoi Nürnbergin oikeudenkäynnissä, että saksalaisten haltuunsa saamien venäläisten karttojen mukaan näistä 50–60 oli radiolaukaisimella varustettua miinoitusta. Suomalaisissakin lehdissä kirjoitettiin neuvostoliittolaisten käyttämistä radiomiinoista: ”joulukuussa 1941 saksalaiset raportoivat Moskovan edustalta, että ’"venäläiset käyttävät perääntyessään helvetinkoneita, joiden toimintaperiaatetta ei vielä ole saatu selville"’”. Samassa raportissa käskettiin ”"lähettämään kaikki vangiksi saadut radio-sabotöörit välittömästi lentokuljetuksella kuulusteltavaksi Berliiniin"”.


title: Viipurin radiomiinat

text: Neuvostoaikana radiomiinojen teknologiaa ja vaikutuksia yliarvioitiin vahvasti. Nykytiedon mukaan saksalaiset onnistuivat eliminoimaan suuren osan radiomiinoista. Esimerkiksi Harkovissa olleista noin 30 miinasta 20 neutralisoitiin, neljä oli epäkuntoisia ja loput räjähtivät. Saksalaiset antoivat jo 30. syyskuuta 1941 ohjeet radiomiinojen eliminoimiseksi ja perustivat 25. lokakuuta Kiovaan radio-osaston paikallistamaan ja häiritsemään radiomiinojen laukaisua.. Osastolla oli käytössään 100 W:n häirintälähettimet, ja paikallistamiseen käytettiin erityisesti sitä varten kehitettyä akustista kuuntelulaitetta, jolla voitiin kuulla maahan haudatun radiolaukaisulaitteen kellokoneiston ääni jopa neljän metrin päästä.


title: Konttinen

text: Konttinen on suomalainen sukunimi, joka on muun muassa seuraavilla henkilöillä:


title: Parkkinen

text: Parkkinen on suomalainen sukunimi, joka on muun muassa seuraavilla henkilöillä:


title: Lapin Agile

text: Lapin Agile on yksi Pariisin monista kabareista, ja se sijaitsee Montmartren kukkulalla, Pariisin 18. arrondissementissa (22 rue des Saules). Lapin Agile perustettiin 1800-luvun lopulla, ja sen toiminta jatkuu edelleen. Vuonna 1913 Aristide Bruant osti paikan, minkä jälkeen siitä tuli suosittu erityisesti boheemien taiteilijapiirien tapaamispaikkana.


title: Lapin Agile

text: Lähin metroasema on Lamarc – Caulaincourt.


title: Lapin Agile

text: Montmartren alakorttelista muodostui 1700-luvun lopulla ”nautintojen alue” . 1880-luvulla alakorttelin monet kabareet (Le Chat Noir ja Moulin Rouge) olivat suojapaikkoja kaikenlaiselle, joskus vaarallisellekin väelle, kuten prostituoiduille ja heidän sutenööreilleen. Montmartren kukkula sitä vastoin muistutti kylää aina vuoteen 1914 asti. Se oli tunnettu puhtaasta ilmasta, myllyistä ja edullisista asunnoista, joiden houkuttelemina monet taiteilijat asettuivat Montmartren kukkulalle vuodesta 1890 lähtien.


title: Lapin Agile

text: Roland Dorgelès tunsi Montmartren kukkulan kuin omat taskunsa. Dorgelèsin teoksessa "Le Château des brouillards" (1932) on hänen muistojaan siitä, millainen tämä ” vanhan Pariisin kadonnut kolkka” oli ennen ensimmäistä maailmansotaa ja miten sen sekoittaminen ”Montmartren alakortteliin – yökerhojen ja kampaamoiden alueeseen” osoitti kunnioituksen puutetta kukkulaa kohtaan: "Luonamme olisi voinut kuvitella olevansa maaseudulla. Ei linja-autoja, ei valtavia rakennuksia, ei ruuhkaisia katuja. Joka risteyksessä oli oma suihkulähteensä, joka talon pihalta löytyi pieni puutarha. Suuria kauppoja ei myöskään ollut, mihin sellaisia kylässä tarvittaisiin? Pikkukaupat, kuten leipomo ja hedelmäkauppa, riittivät taloudenhoitajien ostoksia varten. Kun tarvittiin muita eväitä, ei tarvinnut kuin kävellä rue Lepiciä alas. Siellä kauppiaat odottivat myyntikärryjensä kanssa, ja kotiin palattiin kassit täynnä tavaraa".


title: Lapin Agile

text: Tässä ”kylässä” eli rinta rinnan yhteiskunnallisesti hyvin erilaisissa asemissa olevia ihmisiä, jotka eivät kuitenkaan olleet tekemisissä keskenään, vaan kaikilla oli oma paikkansa. ”Pikkuporvarit kauluspaidoissaan” olivat valinneet asuinpaikakseen rue Lamarckin, ”eläkeläiset keräsivät herneitään rue de la Bonnella”, ”parrattomat sutenöörit lymyilivät rue des Abbessesin pikku-kuppiloissa”, jne.


title: Lapin Agile

text: "Ainoastaan taiteilijat olivat kaikkialla kuin kotonaan. He joivat kaakaota pyhiinvaeltajien kanssa, aperitiiveja laitapuolen kulkijoiden kanssa ja lounastivat kahviloissa rakennusmaalarien kanssa".


title: Lapin Agile

text: Lapin Agilen rakennus nousi Montmartren kukkulalle vuonna 1795. Vuoden 1860 paikkeilla rakennuksesta tuli tavarantoimittajien majatalo nimeltään "Au Rendez-vous des voleurs". (roistojen kohtaamispaikka)


title: Lapin Agile

text:
Vuonna 1869 rakennus sai nimen "Cabaret des Assassins" (murhaajien kabaree), koska sen seinille oli ripustettu kuvia kuuluisista murhaajista aina Ravaillacista Troppmanniin.
Vuosien 1879 ja 1880 välillä paikan silloinen omistaja pyysi pilapiirtäjä André Gilliä suunnittelemaan kabareelle mainoskyltin. Gill maalasi vihreään päällystakkiin ja punaiseen kaulaliinaan pukeutuneen kanin, joka onnistuu karkaamaan sille tarkoitetusta kattilasta. Tämän kyltin takia kabareeta alettiin kutsua nimellä "lapin à Gill" (Gillin kani), jonka merkitys muuttui nopeasti samalta kuulostavaan muotoon "Lapin Agile" (ketterä kani).
Syyskuussa 1883 montmartrelainen runoilija ja lauluntekijä Jules Jouy perusti niin sanotun musiikillisen illallisseuran, banquet-goguette, nimeltään "La Soupe et le Bœuf" (soppa ja härkä), ja sen kokoontumispaikkana oli Cabaret des Assassins. Banquet tarkoittaa juhlaillallista tai pitoja ja goguette taasen yhdistystä tai kerhoa, jonka illanviettoon liittyy musiikillista ilottelua ja juhlintaa.


title: Lapin Agile

text: Vuonna 1886 paikan osti entinen cancan-tanssija Adèle Decerf (lempinimeltään ”äiti Adèle”). Päästyään eroon epäilyttävimmästä asiakaskunnasta ”äiti Adèle” teki paikasta kahvila-ravintolan, "café-restaurant-concert", missä oli mahdollista esimerkiksi illallisen lomassa nauttia elävästä musiikista. Samassa yhteydessä paikan nimi muutettiin "À ma campagneksi" (maaseudullani). Päivisin siellä kävivät Le Chat Noirin kanta-asiakkaat, joihin kuului myös lauluntekijä Aristide Bruant. Hänen seurassaan siellä vierailivat myös Toulouse-Lautrec ja Courteline. 1900-luvun alussa ”äiti Adèle” myi kabareen Berthe Sébourcelle, joka asettui sinne tyttärensä Marguerite Lucin kanssa. Tytärtä kutsuttiin lempinimellä ”Margot” ja hänestä tuli myöhemmin Pierre Mac Orlanin vaimo. Berthe Sébouchen ja Margot’n joukkoon liittyi vuonna 1903 ”isä Frédéksi” kutsuttu Frédéric Gérard (1860–1938). Hänen ansiosta Lapin Agilesta tuli montmartrelaisten taiteilijapiirien seuraelämän keskus.


title: Lapin Agile

text: Frédéric Gérard ehti pitkään tallata Montmartren katuja aasinsa Lolon kanssa ennen kuin hänestä tuli "Le Zut" -kabareen omistaja (suomeksi ”hitsi”). Lähteiden mukaan kabaree sijaitsi rue Norvinsilla tai rue Ravignanilla. Mac Orlan kertoo muistelmissaan, että hän oli mukana todistamassa, miten kabareen ”lyhyt historia päättyi unohtumattomaan, koko yön kestäneeseen kahakkaan”. Frédén muuttaessa Lapin Agileen mukana tulivat myös hänen apinansa, koiransa, korppinsa ja valkoiset hiirensä sekä Lolo-aasinsa. Lolon kanssa Frédé myi kalaa Montmartren kaduilla saadakseen lisätuloa.


title: Lapin Agile

text: ”Robinson Crusoeta, Alaskan eränkävijää ja kalabrialaista rosvoa muistuttava ” Frédé kuului kiinteästi Montmartren katukuvaan. Hän lauloi joko tunteellisia rakkauslauluja tai arjen todellisuudesta kertovia lauluja, joita hän säesti viululla tai kitaralla. Hänen soittotaidoistaan oltiin kuitenkin montaa mieltä. Ennen kaikkea Frédé tarjosi kabareessaan rahattomille taiteilijoille avokätisesti ruokaa ja juomaa, joista vastineeksi hän pyysi taiteilijoilta laulun, taulun tai runon. Lapin Agilen kanta-asiakas Aristide Bruant ystävystyi paikan vuokranantajan kanssa. Vuonna 1913 Bruant osti purku-uhan alla olleen Lapin Agilen, mutta antoi Frédén silti johtaa sitä.


title: Lapin Agile

text: ”Frédén” aikana Lapin Agilesta tuli nopeasti Montmartren boheemielämän ”todellinen kulttuuri-instituutio”. Siellä kävivät muun muassa kirjailija ja lauluntekijä Pierre Mac Orlan, joka parina kolmena iltana viikossa lauloi mielellään sotalauluja, sekä toimittaja-kirjailija Roland Dorgelès, joka lauloi myös, mutta muiden onneksi vain harvoin, koska hän lauloi varsin huonosti. Siellä nähtiin myös runoilijat Max Jacob, André Salmon, Paul Fort jne. Lauluntekijä Gaston Couté ei itse laulanut koskaan, mutta sammui toisinaan pöydän alle. Apollinaire lausui siellä runojaan teoksesta "Alcools". Picasso maalasi Marguerite Lucin muotokuvan ("Femme à la corneille", 1904) sekä harlekiinin juomassa kabareen baaritiskillä ("Au Lapin Agile: Arlequin au verre", 1905 Näyttelijä Charles Dullin debytoi Lapin Agilessa vuonna 1902 lausumalla Baudelairen, Villonin, Corbièren ja Laforguen runoja. Tätä kaikkea katseli tyynesti Leon-John Wesleyn tekemä valtava kipsinen Kristus). André Salmon kirjoitti myöhemmin tästä ei niin puhdasoppisesta Kristus-patsaasta, että se oli ajan hengen mukaisesti kuin ”toveri Jeesus”.


title: Lapin Agile

text: Taiteilijat eivät olleet ainoita, jotka kävivät Lapin Agilessa. Siellä viihtyivät myös "Libertaire" -lehden anarkistit, joiden kanssa yhteiselo oli toisinaan kireää, ja etenkin rikolliset Montmartren alakorttelista ja läheisestä Goutte d’Orin korttelista. Francis Carco, joka saapui Lapin Agileen talvella 1910–1911, muistelee miten ”runoutta rakastavat tyttöset ja kulkurit” seurustelivat kanta-asiakkaiden kanssa ja tarjosivat näille juotavaa. Toisinaan rikolliset yllättäen syöksyivät Lapiniin päätettyään antaa naisilleen kurinpalautuksen ja heiluttelivat partaveitsiä kylväen kauhua ympärilleen.


title: Lapin Agile

text: Jännite vain voimistui, kun Frédéric Gérard halusi asiakaskunnan koostuvan lähinnä taiteilijoista ja päätti ”taiteilijoiden rauhan turvaamiseksi” häätää epätoivotut asiakkaat ”Nämä herrat, joiden läsnäolosta Frédéric ei pitänyt, eivät kuitenkaan jättäneet leikkiä sikseen, ja joinakin öinä luodit lensivät kabareen ikkunoista sisään”, Francic Carco kertoo. Roland Dorgelès kertoo romaanissaan "Le Château des brouillards", että tällaisia välikohtauksia sattui silloin tällöin, eivätkä ne yllättäneet ketään (poliisi ei edes vaivautunut paikalle. Yksi tällainen hyökkäys on Pierre Mac Orlanin romaanin "Le Quai des brumes" keskiössä Väkivalta saavutti huippunsa vuonna 1910, kun yksi Frédéric Gérardin pojista, Victor (”Totor”), kuoli saatuaan luodin päähänsä baaritiskin takana.


title: Lapin Agile

text: Mac Orlan muistelee ongelmallisen kauden kestäneen pari vuotta, minkä jälkeen ”Frédéric sai tilanteen haltuunsa, ja vanhasta Lapinista tuli jälleen rauhallinen paikka, joka houkutteli niin nuoria kuin vanhojakin.


title: Lapin Agile

text: Vakituisen asiakaskunnan keskuudessa oli yhä muita jännitteitä, mutta onneksi huomattavasti vähemmän väkivaltaisia. Vihamielisyys vallitsi avantgardistien ja traditionalistien välillä. Avantgardisteja kutsuttiin halveksivasti nimellä ”bande à Picasso”, Picasson jengi, eivätkä he olleet Lapin Agilen omistajan suuressa suosiossa.” Dorgelèsin ympärille kokoontuneet traditionalistit vastustivat abstraktia maalaustaidetta ja olivat sitä mieltä, että ”jos taiteilijat eivät enää pyri jäljentämään todellista maailmaa tunnistettavalla tavalla, ei ole mitään keinoa arvostella taidetta.” Vuonna 1910 Dorgelès suunnitteli kuuluisaksi tulleen huiputuksen. Salon des Indépendants -taidenäyttelyssä esiteltiin maalaus "Coucher du soleil sur l’Adriatique", tekaistulta tuntemattomalta italialaiselta taiteilijalta Joachim-Raphaël Boronalilta, jonka väitettiin olevan myös uuden taiteellisen liikkeen, ”eksessivismin” teoreetikko.


title: Lapin Agile

text:
Todellisuudessa "”Eksessivistisen manifestin”" oli kirjoittanut Dorgelès, ja taulun maalannut Frédéric Gérardin aasi Lolo, jonka häntään Dorgelès oli André Warnodin ja Jules Depaquit’n avustuksella sitonut pensselin. Paljastaessaan huiputuksen (haastemiehen todistuksella) Roland Dorgelès selitti satiirisessa "Fantasio" -lehdessä halunneensa ”näyttää typerille, kykenemättömille ja turhamaisille ihmisille, jotka vievät liian suuren osa tästä näyttelystä [Le salon des indépendants], että aasin hännällään maalaama taideteos ei erotu muista tauluista”, jotka loukkaavat ”kunnon taidetta”.
Tämä Dorgelèsin ja kumppaneiden pila kuuluu tyypilliseen Montmartren perinteeseen, jota kutsutaan nimellä "fumisterie". Se koostuu mutkikkaista piloista, joissa on käytetty yllättävällä tavalla mielikuvitusta ja säkenöiviä sanaleikkejä, ja se yhdisti kabareiden humoristeja ja 1900-luvun alun avantgardisteja.


title: Lapin Agile

text: "Pierre Mac Orlan kirjoittaa, että elokuuhun 1914 asti Lapinissa vietettiin elämää, jonka riippumattomuus oli tyypillinen esimerkki montmartrelaisuudesta. Siellä ihmiset välttyivät yhteiskunnan antamilta sanktioilta, joita ei muutenkaan saanut kovin helposti. Montmartren asukkaat osasivat tulkita lakia väljimmän mukaan ja olla onnellisia".


title: Lapin Agile

text: Huoleton aikakausi päättyi 1. elokuuta 1914, kun julistettiin liikekannallepano Saksaa vastaan. Lapin Agilen asiakkaat kävivät vähiin, kun suurin osa asiakkaista oli rintamalla, mistä monet eivät enää palanneet.


title: Lapin Agile

text: Lapin Agile ei enää sodan jälkeen saanut takaisin asemaansa kirjailijoiden ja avantgarde-taiteilijoiden kohtaamispaikkana, vaikka taiteilijat joka vuosi kokoontuivatkin sinne jatkoille Salon d’Automnen alkamispäivänä. Luovuuden keskus siirtyi Montparnassen kortteliin, aivan kuten myöhemmin toisen maailmansodan jälkeen Saint-Germain-des-Prés’n kaupunginosaan


title: Lapin Agile

text: Vuonna 1922 Aristide Bruant myi kabareen Frédéric Gérardin pojalle ”Paulolle”, jolle hän oli opettanut laulua. André Salmonin mukaan Paulosta tuli opettajansa laulujen paras tulkki. Hänen johdollaan ennen niin epämuodollisista ja enemmän tai vähemmän improvisoiduista illanvietoista tuli organisoituja. Uusi omistaja valitsi esiintyjät ja maksoi heilleJotkut esiintyjistä jopa asuivat kabareessa ja saivat täyden ylläpidon.


title: Lapin Agile

text:
Lapin Agile jatkoi toimintaansa miehityksen aikana, niin hyvässä kuin pahassa. Vuoden 1945 jälkeen siitä tuli jälleen suosittu tapaamispaikka taiteilijoiden kesken ja ponnahduslauta vielä tuntemattomille taiteilijoille.
Vuonna 1972 Paulo Gérard siirsi kabareen johtoon vävynsä Yves Mathieun, jonka omistuksessa Lapin Agile on edelleen. Illanistujaisia, joissa laulajat ja koomikot esiintyvät, järjestetään siellä vielä nykyäänkin.


title: Luca Ghini

text: Luca Ghini (1490, Casalfiumanese – 4. toukokuuta, 1556) oli italialainen lääkäri ja kasvitieteilijä, joka tunnetaan ensimmäisen kasvion laatimisesta. Ghini perusti myös Euroopan ensimmäisen kasvitieteellisen puutarhan.


title: Superclásico

text: Superclásico (myös El Superclásico) on jalkapallon derby-ottelu, jossa kohtaavat argentiinalaiset Buenos Airesista kotoisin olevat Boca Juniors ja River Plate. Seurat ovat Argentiinan suurimmat ja menestyneimmät seurat. Yli puolet argentiinalaisista kannattaa jompaa kumpaa.


title: Superclásico

text: Superclásico on yksi maailman kiihkeimmistä ja jännittävimmistä derbyistä.. Esimerkiksi englantilainen "The Observer" -sanomalehti valitsi sen näkemisen yhdeksi 50 urheiluteosta, jotka ihmisen pitäisi kokea ennen kuolemaansa.


title: Superclásico

text: Boca Juniors ja River Plate ovat kohdanneet toisensa yhteensä yli 200 kertaa Argentiinan liigassa, Copa Libertadoresissa ja muissa virallisissa otteluissa.


title: Alpha Condé

text:
Alpha Condé (s. 4. maaliskuuta 1938 Boké, Ranskan Guinea) on guinealainen poliitikko ja Rassemblement du peuple de Guinée (RPG) -puolueen johtaja. Condé toimi valtio-opin professorina Pariisin yliopistossa ja myöhemmin oppositiojohtajana kotimaassaan. Condé valittiin presidentiksi vuoden 2010 presidentinvaalissa, jota pidettiin maan historian ensimmäisenä vapaana vaalina.
Toisella kierroksella hävinnyt Cellou Dalein Diallo kieltäytyi tunnustamasta tulosta, ja eri ehdokkaiden kannattajien yhteenotoissa kuoli useita korkeimman oikeuden pohtiessa vaalin tulosta.


title: Alpha Condé

text: Korkein oikeus vahvisti vaalien tuloksen joulukuun alussa 2010.


title: Alpha Condé

text: 19. heinäkuuta 2011 Condén taloa tulitettiin ja ammuttiin raketilla. Hyökkäyksen jälkeen pidätettiin lukuisia entistä sotilasjunttaa lähellä olleita sotilaita.


title: Alpha Condé

text: Condé valittiin jatkokaudelle lokakuussa 2015. Opposition ehdokkaat epäilivät vaalivilppiä eivätkä hyväksyneet tulosta.


title: Dúbravka

text: Dúbravka voi tarkoittaa seuraavia:


title: Derby (täsmennyssivu)

text: Derby viittaa yleensä brittiläiseen Derbyn kaupunkiin. Se voi tarkoittaa myös seuraavia asioita:


Shin kidō senki Gundam W – Endless Waltz () on Gundam-sarjaan kuuluva OVA. Sitä tuotettiin vuonna 1997 3 osaa jatkona Shin kidō senki Gundam W -televisiosarjalle. Myöhemmin sitä levitettiin myös elokuvateattereissa muokattuna "erikoisversiona". Kyseessä oli ensimmäinen Gundam-OVA, joka ei sijoittunut Avaruusvuosisata-jatkumoon.


title: Shin kidō senki Gundam W – Endless Waltz

text: OVA:n tarina sijoittuu uuteen sotaan vuosi tv-sarjassa kuvatun Maan ja avaruussiirtokuntien välisen sodan jälkeen. OVAssa esiintyvät samat pää -Mobile Suitit kuin Shin kidō senki Gundam W -sarjassa, mutta Hajime Katoki ja Jun’ya Ishigaki suunnittelivat graafisesti uusiksi Kunio Ōkawaran suunnittelemat viisi pää-mechaa, vaikka ne juonen kannalta olivatkin samat koneet kuin televisiosarjassa käytetyt. Tämän vuoksi myös pienoismallien ja skenaarioresurssien nimityksiä muutettiin.


text: Tyylillisesti OVA kulkee tv-sarjan viitoittamalla tiellä. Toisintona nähtävässä TV-sarjan kohtauksessa, jossa L5-avaruussiirtokunta räjähtää Wufein silmien edessä, on myös piirretty Altron Gundam uudelleen OVAn versioon.


text: On kulunut vuosi edellisestä taistelusta. Treize Khushrenadan tyttäreksi itseään kutsuvan Mariemaian johtama arvoituksellinen mystinen armeija julistaa sodan maailmalle, joka on luopunut kaikista aseista ja jonka ihmiset elävät pasifistisesti.


text: Mariemaian ryhmittymä tekee aseellisia hyökkäyksiä hylätyiksi uskottujen Leo- mobile suitien ja uusien Serpentien avulla ja kaappaa rauhan symbolinakin toimivan Relena Dorianin. Heero Yuy ja Duo Maxwell ryhtyvät toimiin kamppaillakseen Mariemaian mielivaltaa vastaan. Mariemaian armeijaan liittynyt Trowa Barton ja ainoana Gundaminsa säilyttänyt Wufei ovat kuitenkin heitä askeleen edellä.


text: Toisaalla erikoisjärjestön ”Estäjät” perustanut ja menehtyneen Treize Khushrenadan tahdon mukaan maailman rauhaa suojelemaan pyrkivä Lady Une pyrkii Lucrezia Noinin ja Sally Pon kanssa vastaamaan tilanteeseen. Lady Unen eteen ilmestyy kuitenkin itseään ”liekit sammuttavaksi tuuleksi, Windiksi” kutsuva Zechs Marquise, joka pyytää lupaa saada liittyä Estäjiin ja lainata sinetöityä Tallgeese III:a.


text: Lopulta myös hylätyt 4 Gundamia palaavat Quatre Rabarba Winnerin toimien myötä Maapallolle...


text: Erikoisversiossa on samat hahmot.Koska OVAsta tuli suuri hitti, sen kolme osaa muokattiin yhdeksi kokoillan elokuvaksi. Mukaan liitettiin joitakin uusia kohtauksia, ja lopputulos julkaistiin Shōchikun elokuvateattereissa 1. elokuuta 1998 nimellä "Shin kidō senki Gundam W – Endless Waltz tokubetsuhen" samaan aikaan Kidō senshi Gundam – dai 08 MS-shōtai: Miller's Report -elokuvan kanssa. Elokuvan ensi-iltapäivänä pidettiin myös Gundamin 20-vuotisjuhlatapahtuma "Gundam Big Bang sengen" Pacifico Yokohamassa, ja vain tapahtumapaikalla ja elokuvaa näyttävissä teattereissa myytiin kirkasta 1/144 HG Wing Gundam Zero -pienoismallia. CS-kanavat ovat näyttäneet elokuvaa Kidō senshi Gundam Seed Destinyn ja Kidō senshi Gundam 00n aloitusten yhteydessä, kuten myös Kansain Mainichi hōsō.


text: Elokuvan ilmestymisen yhteydessä alettiin Comic Bonbon -lehdessä julkaista Kōichi Tokitan sarjakuvaversiota. Vaikka suoria yhteyksiä ei olekaan, osassa kohtauksia oli nähtävissä kytköksiä Tokitan OVAn julkaisun aikoihin tekemään -sarjakuvaan.


text: Sarjan käsikirjoittaja Katsuyuki Sumisawa kirjoitti OVAn tarinan romaanisarjaksi. Kōdansha julkaisi uudet painokset, mutta ne julkaistiin muokattuina uudelleen vuoden 2007 lokakuussa Kadokawa Sneaker bunko -sarjassa. Seikkoja, jotka olivat mukana OVAn skenaariossa, mutta joille ei oltu varsinaisesti omistettu kohtauksia (Duo Maxwellin nimen alkuperä, syy, miksi Wufei kutsuu Gundamiaan ”Natakuksi”, Quatren ja Maganac-joukkojen kohtaaminen yms.), kuvattiin romaaneissa. Näitä käsiteltiin myös Shin kidō senki Gundam W: Episode Zero -sarjakuvassa.


title: Jousikvartetto nro 13 (Beethoven)

text: Jousikvartetto nro 13 B-duuri opus 130 on Ludwig van Beethovenin jousikvartetto, joka valmistui marraskuussa 1825. Kvarteton numero perustuu julkaisujärjestykseen, todellisuudessa teos on säveltämisjärjestyksessä Beethovenin neljästoista jousikvartetto. Kvartetto on viimeinen kolmesta venäläisen mesenaatin Nikolai Golitsynin Beethovenilta tilaamista kvartetoista. Kvarteton kantaesitti Schuppanzigh-kvartetti 21. maaliskuuta 1826 ja se julkaistiin 1827. Kvartetossa on poikkeuksellisesti kuusi osaa.


title: Jousikvartetto nro 13 (Beethoven)

text:
Teos sai välittömästi hyvän vastaanoton. Kantaesityksessä yleisö piti erityisesti osista "Cavatina" ja "Alla danza tedesca" ja toinen ja neljäs osa pyydettiin toistamaan. Teoksen viimeisenä osana oli laaja "Große Fuge" ("Suuri fuuga"), jota pidettiin kuitenkin liian rajuna ja sopimattomana teoksen päätteeksi.
Beethoven sävelsi myöhemmin uuden, paljon lyhyemmän ja kevyemmän finaalin. Uusi finaali on sävelletty syys–marraskuussa 1826 ja sitä pidetään Beethovenin viimeisenä valmistuneena sävellyksenä. Kvarteton ensimmäinen esitys uuden finaalin kanssa tapahtui 1827 vasta Beethovenin kuoleman jälkeen.


title: Jousikvartetto nro 13 (Beethoven)

text: Alkuperäinen finaali julkaistiin erillisenä teoksena "Große Fuge" opus 133. Kvartettoa esitetään toisinaan alkuperäisessä muodossa finaalina "Große Fuge".Alkuperäinen finaali:


title: Fortuna Sittard

text: Fortuna Sittard on alankomaalainen jalkapalloseura. Se syntyi kun kaksi seuraa, Fortuna 54 ja Sittardia, yhdistyivät heinäkuussa 1968. Fortuna pelaa kaudella 2018–2019 Alankomaiden pääsarjassa Eredivisiessä, jonne se nousi keväällä 2018. Sen kotistadion on 12 500 katsojan Fortuna Sittard Stadion.


title: Fortuna Sittard

text: Seura pelasi Eredivisiessä 1990-luvulla. Monet Fortunan nuorisosta lähtöisin olevat pelaajat, kuten Kevin Hofland, Mark van Bommel ja Fernando Ricksen, ovat siirtyneet PSV Eindhoveniin ja Rangersiin.


title: Fortuna Sittard

text: Kauden 1999–2000 lopussa valmentaja Bert van Marwijk liittyi Feyenoordiin ja Fortunan alamäki alkoi. Fortuna putosi Eerste divisieehen kaudella 2001–2002. Vuonna 2003 kaksi Fortunan kannattajaa voitti lotossa ja lahjoitti koko summan seuralle. Seura sijoittui useana kautena Eerste Divisiessä viimeiseksi.


title: Fortuna Sittard

text:
Voittaja: 1957, 1966
Voittaja: 1959, 1964, 1966, 1995
Nousu: 1982, 2018


title: Merseyside

text: Merseyside on Luoteis-Englannissa sijaitseva metropolikreivikunta, jossa oli 1 362 034 asukasta vuonna 2001. Merseysidestä tuli metropolikreivikunta vuonna 1972. Alue on saanut nimensä Mersey-joesta. Merseyside muodostaa suuremman 2,2 miljoonan asukkaan Liverpoolin metropolialueen (Liverpool City Region) ydinalueen.


title: Agonia Records

text: Agonia Records on puolalainen itsenäinen levy-yhtiö.


title: Agonia Records

text: Yhtyeitä:


title: Heittovipujarru

text: Heittovipujarru on etupäässä kapearaiteisissa vetureissa käytetty jarrutyyppi.


title: Heittovipujarru

text: Heittovipujarrun muodostaa veturin hyttiin, yleensä takaseinälle, sijoitettu vipu jonka kahvaan liittyy noin kymmenen kilon paino. Tästä vivusta kulkee erikseen oma tankoyhteys veturin jarrukoneistoon.


title: Heittovipujarru

text: Jarrua käytettäessä se käännetään vapaa-asennosta rauhallisesti kohti kiinni-asentoa jarrutustarpeen mukaan. Paino antaa jarrutustehoa ja varmistaa että jarru pysyy ääriasennoissaan eli joko täysin auki tai täysin kiinni.


title: Heittovipujarru

text: Jarrutyyppi vaatii käyttäjänsä täyden huomion ja siksi se syrjäytyikin käyttöjarruna varsin varhain höyryjarrun tieltä. Seisontajarruna se kuitenkin säilytti paikkansa.


title: Heittovipujarru

text: Jarrutyyppiä on mm. Äänekoski-Suolahden rautatien höyrysäiliöveturi ÄSR3:ssa sekä Fiskarsin muistomerkkiveturissa.


title: Simbri Ahola

text: Simbri Johannes Ahola (8. toukokuuta 1894 Alavus – 31. heinäkuuta 1967) oli suomalainen virkamies, joka toimi Posti- ja lennätinlaitoksen pääjohtajana vuosina 1943–1962. Hän oli poliittisesti sitoutumaton ja toimi monissa yhteiskunnallisissa luottamustehtävissä.


title: Simbri Ahola

text: Simbri Ahola syntyi vuonna 1894 Alavudella vaakamestari Svante Aholan ja Veera Justiina Ventelän perheeseen. Ahola aloitti uransa rautatievirkamiehenä. Hän meni vuoden 1912 alussa 17-vuotiaana Valtionrautateiden palvelukseen apulaiseksi Vaasan asemalle. Suoritettuaan rautateiden virkamiestutkinnon hän työskenteli sähköttäjänä sekä kirjurina Viipurin asemalla. Ahola suoritti työnsä ohella oppikouluopinnot ja valmistui ylioppilaaksi Viipurin suomalaisesta lukiosta vuonna 1923. Sen jälkeen hän aloitti Helsingin yliopistossa lakiopinnot ja suoritti ylemmän oikeustieteellisen tutkinnon vuonna 1930. Varatuomarin arvon hän sai vuonna 1932. Lakimieheksi valmistuttuaan Ahola työskenteli valtionrautateiden notaarina ja Rautatiehallituksen osastosihteerinä. Hän siirtyi vuonna 1935 virkamieheksi Kulkulaitosten ja yleisten töiden ministeriöön, jossa hän oli ensin nuorempana ja vuodesta 1938 vanhempana hallitussihteerinä sekä 1941–1942 esittelijäneuvoksena.


title: Simbri Ahola

text: Ahola loi luottamuksellisen suhteen kulkulaitosministerinä toimineeseen Väinö Salovaaraan ja myöhemmin moniin muihin poliitikkoihin, kuten J. K. Paasikiveen ja Urho Kekkoseen. Suomen hallitus nimitti hänet vuoden 1943 alusta Posti- ja lennätinlaitoksen pääjohtajaksi. Aholan pitkä pääjohtajakausi oli kyseisessä virastossa voimakkaan kehityksen aikaa, kun esimerkiksi postiauto- ja lentopostiliikenne lisääntyivät ja rahaliikenne kasvoi. Ahola jäi eläkkeelle vuoden 1961 lopussa, mutta jatkoi vielä vt. pääjohtajana helmikuun 1962 loppuun.


title: Simbri Ahola

text: Aholalla oli virkamiesuransa ohella useita näkyviä luottamustehtäviä. Hän kuului muun muassa Aero Oy:n johtokuntaan ja toimi yhtiön valtiollistamisen jälkeen sen hallintoneuvoston puheenjohtajana 1946–1962, oli Yleisradion hallintoneuvoston jäsen 1941–1944 ja puheenjohtaja 1944–1949 sekä Televan johtokunnan puheenjohtaja 1948–1962 ja Ajokki Oy:n johtokunnan puheenjohtaja 1952–1964. Lisäksi hän kuului Postisäästöpankin hallitukseen ja Pohjolan Liikenteen sekä matkatoimisto Arean johtokuntaan. Jäätyään eläkkeelle Posti- ja lennätinlaitoksesta Ahola toimi Kar-Airin johtokunnan puheenjohtajana ja Finnairin tytäryhtiön Polar-Airin toimitusjohtajana.


title: Simbri Ahola

text: Puolueetonta Aholaa on sanottu mielipiteiltään enemmän porvarilliseksi kuin vasemmistolaiseksi, mutta sodanjälkeisinä vuosina häntä pidettiin vasemmalle kallellaan olevana. Hän esimerkiksi kannatti Yleisradion hallintoneuvostossa vasemmistolaisena tunnetun Hella Wuolijoen nimitystä pääjohtajaksi. Ahola johti myös vuosina 1947–1948 komiteaa, joka pohti yksityisten puhelinlaitosten lunastamista valtion haltuun, ja kannatti komiteassa tällaisen kansallistamisen suorittamista. Posti- ja lennätinlaitoksessa Aholan on sanottu edustaneen demokraattista johtamistapaa ja antaneen paljon vastuuta alaisilleen. Hän oli myös yksi Keskiviikkokerhon perustajista.


title: Simbri Ahola

text: Ahola oli naimisissa Agnes Angelica Madetojan kanssa. Heidän tyttärensä Anja Kaarina Ahola (myöh. Kiilamo) syntyi vuonna 1937.


title: Yksikamarijärjestelmä

text: Yksikamarijärjestelmässä lakia säätävä elin eli parlamentti muodostaa yhden kokonaisuuden. Sen vastakohtana voidaan pitää kaksikamarijärjestelmää.


title: Yksikamarijärjestelmä

text: Yksikamarijärjestelmä on käytössä muun muassa kaikissa Pohjoismaissa ja Baltian maissa, Unkarissa, Slovakiassa, Bulgariassa, Kroatiassa, Kreikassa, Kyproksella, Ukrainassa, Portugalissa, Uudessa-Seelannissa, Israelissa, Turkissa, Etelä-Koreassa, Taiwanilla ja suurimmassa osassa Keski-Amerikan maita. Yksikamarijärjestelmä on myös käytössä monissa diktatuureissa, kuten Kiinassa.


title: Lentopallon SM-liigakausi 1996–1997

text:
Lentopallon SM-liigan toinen kausi 1996-1997 päättyi Raision Loimun mestaruuteen sen voitettua finaaleissa KuPS-Volleyn kolmessa viisieräisessä kamppailussa.Mestarit: Janne Heikkinen, Sami Heikkiniemi, Nisse Huttunen, Sakari Jokinen,
Mikko Korhonen, Simo Lintula, Jani Nuolimo, Markku Puputti, Marko Rantanen, Toni Tuominen. Valmentaja: Jouko Lindberg.


Tietokilpailun maailmanmestaruuskilpailut (World Quizzing Championship) on kansainvälisen tietokilpailujärjestön International Quizzing Associationin (IQA) vuosittain järjestämä henkilökohtainen tietokilpailu. Se on järjestetty vuosittain vuodesta 2003 alkaen. Vuodesta 2006 alkaen kilpailu on järjestetty joka kesäkuun ensimmäisenä lauantaina. Kilpailu käydään niin sanottuna kotiratakilpailuna eli kilpailijat osallistuvat kisaan samana päivänä kukin omassa kotimaassaan. Vuonna 2016 kisapaikkoja oli 45 maassa yhteensä 125 ja kilpailijoita yli kaksituhatta..


title: Tietokilpailun maailmanmestaruuskilpailut

text: Eniten maailmanmestaruuksia ovat voittaneet englantilaiset Kevin Ashman (viisi mestaruutta) ja Pat Gibson (neljä mestaruutta). Muut mestarit ovat englantilaiset Olav Bjortomt, Jesse Honey ja vuonna 2010 kuollut Mark Bytheway sekä intialainen Vikram Joshi.


text: Maailmanmestaruuskilpailuissa kukin kilpailija saa vastattavakseen 240 kirjallista kysymystä, jotka useimmissa maissa on käännetty kilpailijoiden äidinkielelle. Kysymykset on jaettu kahdeksaan eri kategoriaan, ja vastausaikaa on yhteensä kaksi tuntia. Kunkin kilpailijan yhteispisteisiin lasketaan hänen seitsemän parhaan kategoriansa pisteet. Kategorioiden nimet ovat: kulttuuri, viihde, historia, elämäntapa, media, luonnontiede, urheilu ja maailma.


title: Kirill Petrov

text: Kirill Andrejevitš Petrov (, s. 13. huhtikuuta 1990 Kazan, Venäjän SFNT, Neuvostoliitto) on venäläinen jääkiekkoilija, pelipaikaltaan laitahyökkääjä. Hän edustaa KHL-seura Ak Bars Kazania.


title: Kirill Petrov

text: Petrov on Ak Bars Kazanin kasvatti. Hän pelasi seurassa ensimmäiset ottelunsa kaudella 2006–2007 Venäjän superliigassa. Tuolloin tilille kertyi yhdeksän ottelua, joissa syntyi tehot 1+1=2. Kaudella 2007–2008 hän pelasi jo 47 ottelua pääsarjassa. Kauden päätteeksi New York Islanders varasi Petrovin kolmannella kierroksella numerolla 73 vuoden .


title: Kirill Petrov

text: Kaudella 2008–2009 Petrov pelasi Kazanissa vain kuusi ottelua ja oli voittamassa sarjan mestaruutta. Kauden 2009–2010 hän pelasi pääosin Vysšaja Ligassa Kazanin farmiseurassa Neftjanik Almetjevskissa. Kausi päättyi jälleen mestaruusjuhliin Petrovin pelatessa kolme pudotuspeliottelua.


title: Kirill Petrov

text: Kesken kauden 2010–2011 Petrov myytiin Kazanista KHL:n uuteen seuraan Jugra Hanty-Mansijskiin suuremman peliajan toivossa. Kaudeksi 2011–2012 hän siirtyi takaisin Kazaniin.


title: Äänen tallennus

text: Äänen tallentamisella tarkoitetaan puheen, musiikin tai muun ääniaineksen tallennusta myöhemmin toistettavaan muotoon, tai siirtämistä alkuperäisestä toiseen formaattiin. Ääntä voidaan tallentaa usealla eri tavalla: mekaanisesti, magneettisesti tai optisesti.


title: Äänen tallennus

text: Digitaalisessa tallentamisessa ääni muutetaan mikrofonin kautta numeeriseen muotoon. Äänen tallentamisessa käytettäviä tiedostomuotoja ovat muun muassa WAV, MP3 ja FLAC.


title: Äänen tallennus

text: Ensimmäinen laite, joka myös toisti tallentamaansa ääntä, oli Thomas Alva Edisonin kehittämä fonografi, joka perustui mekaaniseen äänentallennukseen. Tätä ennen ranskalainen Édouard-Léon Scott de Martinville oli patentoinut vuonna 1857 fonoautografin, joka muutti äänen visuaaliseen muotoon


title: Äänen tallennus

text: Äänentallennuksella tuotettua esitystä voi kutsua myös äänitteeksi, magneettinauhaan tehtyä äänentallennusta voi kutsua nauhoitteeksi.


title: Äänen tallennus

text: Musiikin äänittäminen perustui alkuaikoina siihen, että koko yhtye äänitti harjoittelemansa kappaleen samalla kerralla samalle ääniraidalle. Tämä oli yleistä vielä 1960-luvulle asti, mistä alkaen moniraitaäänitys on vakiintunut. Moniraitaäänityksessä kaikki äänet ja soittimet voidaan äänittää erikseen, ja ne lopulta masteroidaan samalle äänitteelle.


title: Stefanie Köhle

text: Stefanie Köhle (s. 6. kesäkuuta 1986) on itävaltalainen alppihiihtäjä, joka edustaa Ski-Club Fliessiä.


title: Stefanie Köhle

text: Köhle voitti Eurooppa-cupin suurpujottelucupin kaudella 2007–2008.


title: Stefanie Köhle

text: Alppihiihdon maailmancupissa Köhle kilpaili ensimmäisen kerran Söldenin suurpujottelussa 27. lokakuuta 2007 sijoittuen 24:nneksi. Kymmenen parhaan joukkoon hän sijoittui ensimmäisen kerran Åren suurpujottelussa maaliskuussa 2009 oltuaan yhdeksäs. Ensimmäisen palkintokorokesijoituksensa Köhle saavutti kaudella 2012–2013 oltuaan kolmas Söldenin suurpujottelussa.


title: Caterham Racing

text: Caterham Racing (aiemmin nimillä EQ8 Caterham Racing ja Caterham Team AirAsia) oli malesialainen formulatalli, joka kilpaili GP2- ja Aasian GP2-sarjoissa kausina 2011–2014. Tallin perusti Caterham F1-tallin entinen tallipäällikkö Tony Fernandes. Caterham Racing toimi Leafieldissa samoissa tiloissa Caterham F1:n kanssa.


title: Caterham Racing

text: Talli hyväksyttiin GP2-sarjaan syyskuussa 2010 korvaamaan sarjasta vetäytyneen Durangon. Talli kilpaili myös Aasian GP2-sarjassa.


title: Caterham Racing

text: Ensimmäisellä kaudella kuljettajina ajoivat Luiz Razia ja Davide Valsecchi. Valsecchi ajoi tallin avausvoiton Monacon kilpailusta. Talli saavutti debyyttikaudellaan voiton lisäksi kolme muuta palkintosijaa, yhden paalupaikan, nopeimman kierroksen ja 49 pistettä.


title: Caterham Racing

text: Kaudella 2012 tallissa ajoivat Rodolfo González ja Giedo van der Garde. Talli saavutti kaksi voittoa, kaksi paalupaikkaa, kaksi nopeinta kierrosta ja 166 pistettä. Vuonna 2013 Alexander Rossi ajoi tallille yhden voiton, joka sijoitti tallin loppupisteissä yhdeksänneksi. Talli vetäytyi sarjasta vuoden 2014 päätteeksi sijoittuen lopputuloksissa 11:ksi.


title: Caterham Racing

text: • GP2-finaali 2011 oli GP2-kauden 2011 ulkopuolinen finaali.


title: Caterham Racing

text: Sisältää muissa talleissa saavutetut pisteet.


title: Helmond Sport

text: Helmond Sport on alankomaalainen jalkapalloseura, joka pelaa Eerste Divisiessä. Seura perustettiin 27. heinäkuuta 1967, kun se irtautui Helmondia ’55:stä, joka oli ajautunut suuriin velkoihin.


title: Helmond Sport

text: Helmond Sport aloitti Tweede Divisiessä, mutta jo vuoden päästä he nousivat Eerste Divisieen. Seura voitti koko liigan vuonna 1982 ja nousi pääsarjatasolle, Eredivisieen. Helmond putosi takaisin Eerste Divisieen kahden kauden jälkeen. Kaudella 2004–2005 Helmond oli lähellä nousua Eredivisieen, mutta kärsi tappion ratkaisevassa playoff-ottelussa.


title: Helmond Sport

text:
Voittaja: 1982
Nousu: 1968